/* KOM/2010/0542 v konečnom znení - COD 2010/0271*/ Návrh NARIADENIE EURÓPSKEHO PARLAMENTU A RADY Nariadenie (EÚ) č. .../2010 Európskeho parlamentu a Rady o schvaľovaní a dohľade nad trhom dvoj- alebo trojkolesových vozidiel a štvorkoliek





[pic] | EURÓPSKA KOMISIA | Brusel, 4.10.2010 KOM(2010) 542 v konečnom znení 2010/0271 (COD) Návrh NARIADENIE EURÓPSKEHO PARLAMENTU A RADY Nariadenie (EÚ) č. .../2010 Európskeho parlamentu a Rady o schvaľovaní a dohľade nad trhom dvoj- alebo trojkolesových vozidiel a štvorkoliek (Text s významom pre EHP) EN {SEK(2010) 1151} {SEK(2010) 1152} DÔVODOVÁ SPRÁVA 1. Kontext návrhu - Dôvody a ciele návrhu Termín „vozidlá kategórie L“ zahŕňa široký rozsah rôznych typov vozidiel s dvomi, tromi alebo štyrmi kolesami, napr. dvojkolesové a trojkolesové mopedy, dvojkolesové a trojkolesové motocykle a motocykle s postranným vozíkom. Štvorkolesové vozidlá, nazývané tiež štvorkolky, sú napríklad terénne štvorkolky a miniautá. Požiadavky na typové schvaľovanie nových vozidiel kategórie L sú v súčasnosti stanovené v smernici Európskeho parlamentu a Rady 2002/24/ES21(„rámcová smernica“). Okrem toho skupina smerníc uvedená v rámcovej smernici obsahuje podrobné technické požiadavky týkajúce sa vozidiel kategórie L. Komisia identifikovala skupinu najvýznamnejších problémov spojených so súčasnými pravidlami typového schvaľovania vozidiel kategórie L, ktorým je potrebné sa venovať: – komplexnosť právneho rámca; – úroveň emisií a ich zvyšujúci sa podiel v celkovom množstve emisií z cestnej premávky, ktoré sa celkovo znižujú; – aspekty funkčnej bezpečnosti vozidla týkajúce sa požiadaviek typového schvaľovania; – nedostačujúci právny rámec pre vozidlá vybavené novými technológiami; – predaj a evidencia určitých vozidiel, systémov, komponentov alebo samostatných technických jednotiek dovezených na trh EÚ, ktoré nespĺňajú súčasné podmienky typového schvaľovania týkajúce sa funkčnej bezpečnosti a/alebo ochrany životného prostredia. | Existujúce ustanovenia v oblasti návrhu Rámcová smernica Európskeho parlamentu a Rady 2002/24/ES[1] Smernice: 93/14/EHS[2] 93/30/EHS[3] 93/33/EHS[4] 93/93/EHS[5] 95/1/ES[6] 97/24/ES[7] 2000/7/ES[8] 2002/51/ES[9] 2009/62/ES[10] 2009/67/ES[11] 2009/78/ES[12] 2009/79/ES[13] 2009/80/ES[14] 2009/139/ES[15] Právnymi predpismi typového schvaľovania sa zaoberá politická iniciatíva „CARS 21“[16]. Táto iniciatíva sa začala v roku 2005, pričom jej cieľom bolo vykonať preskúmanie právnej úpravy a politiky v oblasti automobilového priemyslu, aby z nej mohla Komisia ťažiť v prípade budúcich navrhovaných politík. Jedným z dôvodov zriadenia CARS 21 boli obavy zainteresovaných strán automobilového priemyslu z toho, že kumulatívne náklady na právnu úpravu majú negatívny vplyv na konkurencieschopnosť a zbytočne predražujú vozidlá. V záverečnej správe CARS 21[17] sa dospelo k záveru, že pokiaľ by sa väčšina platných právnych predpisov mala zachovať s cieľom chrániť občanov a životné prostredie, malo by dôjsť k ich zjednodušeniu, aby sa zracionalizoval regulačný rámec a došlo k medzinárodnej harmonizácii požiadaviek. Toto zjednodušenie bolo naplánované vo „Druhá správa o pokroku stratégie zjednodušenia regulačného prostredia“[18]. Každá ďalšia iniciatíva by mala byť v súlade s touto stratégiou. V súlade s Európskou stratégiou o kvalite ovzdušia[19], Európska únia neustále sprísňuje emisné normy pre motorové vozidlá, najmä pokiaľ ide o uhľovodíky, oxid uhoľnatý, oxidy dusíka a častice. Toto bude tiež prípad tohto navrhovaného regulačného rámca pre vozidlá kategórie L. Opatrenia týkajúce sa typového schvaľovania v tomto právnom rámci sú zosúladené aj s Európskym akčným programom zameraným na bezpečnosť cestnej premávky 2011-2020 a Európskou chartou bezpečnosti cestnej premávky 2000-2010 (ERSC)[20]. Cieľom ERSC je znížiť počet úmrtí na cestách do roku 2010 na polovicu. Bohužiaľ, vodiči vozidiel kategórie L patria do nechránenej skupiny účastníkov cestnej premávky s najvyššou mierou úmrtnosti a zranení medzi všetkými účastníkmi cestnej premávky. Nakoniec tento návrh zahŕňa aj niekoľko ustanovení rozhodnutia Európskeho parlamentu a Rady č. 768/2008/ES[21] o spoločnom rámci na uvádzanie výrobkov na trh, s cieľom posilniť vykonávanie a presadzovanie nového nariadenia. Tieto ustanovenia špecifikujú povinnosti hospodárskych subjektov v rámci dodávateľského reťazca a príslušných zainteresovaných orgánov dohľadu nad trhom, najmä pokiaľ ide o dohľad po uvedení na trh a kontrolu výrobkov uvádzaných na trh Európskej únie. Aj požiadavky na orgány alebo organizácie, na ktoré môžu členské štáty delegovať niektoré úlohy posúdenia vozidiel, systémov, komponentov alebo samostatných technických jednotiek, sú sprísnené s cieľom zabezpečiť rovnaké podmienky a zabrániť narušeniu hospodárskej súťaže, ktoré môže nastať z dôvodu odlišných stupňov prísnosti a podmienok, ktoré uplatňujú tieto organizácie tretích strán pri skúšaní, kontrole a posudzovaní vozidiel, systémov, komponentov alebo samostatných technických jednotiek, ktoré majú byť schválené. | 2. KONZULTÁCIE SO ZAINTERESOVANÝMI STRANAMI A POSÚDENIE VPLYVU | Konzultácie so zainteresovanými stranami Európska komisia otvorila verejnú konzultáciu s cieľom zhromaždiť názory zainteresovaných strán na svoje rámcové návrhy nových právnych predpisov týkajúcich sa schvaľovania vozidiel kategórie L. Konzultačný dokument bol uverejnený[22], aby poskytol základné informácie a získal názory na nový rámec, ktorý má nahradiť súčasný platný právny rámec. Verejná konzultácia sa zamerala na tie skupiny, ktoré by boli najviac ovplyvnené návrhom nového právneho rámca vrátane orgánov typového schvaľovania v členských štátoch, výrobcov, dodávateľov a spotrebiteľov. Bola uverejnená v angličtine, francúzštine a nemčine na internetovej stránke vytvorenej špeciálne na tento účel. Európska komisia potvrdila prijatie všetkých príspevkov zainteresovaných strán týkajúcich sa tejto konzultácie a tieto príspevky boli uverejnené[23]. | Konzultačné metódy, hlavné cieľové sektory a všeobecný profil respondentov Pri vypracovávaní návrhu konzultovala Európska komisia so zúčastnenými stranami viacerými spôsobmi: Verejná konzultácia prebiehala od 22. decembra 2008 do 27. februára 2009 na internete a zaoberala sa možnými kontroverznými aspektmi návrhu. Konzultácie sa zúčastnili členské štáty, výrobcovia vozidiel kategórie L a ich komponentov, dopravné organizácie, organizácie zastupujúce používateľov, ostatné mimovládne organizácie a jednotliví občania. Jednotlivé prvky návrhu boli prediskutované na niekoľkých zasadnutiach pracovnej skupiny Európskej komisie pre vozidlá kategórie L (MCWG)[24]. Na záver sa konalo veľa dvojstranných zasadnutí s jednotlivými zainteresovanými stranami, kde mohli svoje názory jasne vyjadriť. | Zhrnutie odpovedí a spôsob, akým sa zohľadnili Európska komisia prijala v internetovej konzultácii 57 príspevkov. Zainteresované strany nastolili niekoľko problémov. Výsledky verejnej konzultácie boli zhrnuté v správe[25] a prednesené a prediskutované 29. júna 2009 na zasadnutí pracovnej skupiny Európskej komisie pre vozidlá kategórie L (MCWG), na ktorú boli všetky zainteresované strany pozvané, aby sa mohli vyjadriť. V hodnotení vplyvu, ktoré je súčasťou tohto návrhu, sú plne zohľadnené podstatné otázky, ktoré boli nastolené, a tiež spôsob, akým sa zohľadnili. | Hodnotenie vplyvu V prípade každého z hlavných aspektov návrhu boli analyzované rôzne možnosti prostredníctvom porovnania možných výhod a nevýhod z hľadiska hospodárskych, environmentálnych, bezpečnostných a spoločenských aspektov. Aj kvalitatívne a kvantitatívne aspekty boli zahrnuté v tejto analýze. V ďalšom kroku sa rôzne možnosti porovnali a identifikovala a opísala sa jedna uprednostňovaná možnosť alebo logická kombinácia dvoch uprednostňovaných možností. Tieto uprednostňované možnosti tvoria základ nového rámcového nariadenia. Návrh správy posúdila Rada pre hodnotenie vplyvu a odporúčania na zlepšenie boli v rámci možností začlenené do záverečnej správy. Stanovisko Rady pre hodnotenie vplyvu k správe je uverejnené spolu s týmto návrhom, záverečnou správou o hodnotení vplyvu a jej zhrnutím. 3. PRÁVNE PRVKY NÁVRHU Právny základ Právnym základom tohto návrhu je článok 114 Zmluvy o fungovaní Európskej únie (ZFEÚ). Zásada subsidiarity Pred stanovením typového schválenia EÚ pre vozidlá kategórie L boli stanovené normy na úrovni členských štátov. Tieto právne predpisy prijaté členskými štátmi sa často odlišovali a výrobcovia, ktorí predávajú vozidlá, systémy, komponenty alebo samostatné technické jednotky na viacerých trhoch museli teda upravovať výrobu podľa toho, pre ktoré členské štáty boli ich vozidlá, systémy, komponenty alebo samostatné technické jednotky určené, a museli ich skúšať v každom členskom štáte, čo bolo nákladné a časovo náročné. Odlišné vnútroštátne pravidlá boli preto prekážkou obchodu a mali nepriaznivý vplyv na vytvorenie a fungovanie vnútorného trhu. Bolo preto nevyhnutné zaviesť normy na úrovni EÚ, najmä preto, aby sa riešili obavy týkajúce sa bezpečnosti a nepriaznivých vplyvov znečisťovania ovzdušia na zdravie a životné prostredie, ktoré panujú v celej EÚ bez ohľadu na hranice. Vysoké úrovne emisií v miestnom mestskom prostredí môžu byť regulované jednotlivými opatreniami členských štátov, ale celosvetové emisie sa nezastavujú na hraniciach členských štátov. Táto celoeurópska otázka sa môže riešiť len prostredníctvom harmonizovaných celoeurópskych opatrení. Rámcová smernica 2002/24/ES21, ktorá sa zakladala na článku 95 Zmluvy o založení Európskeho spoločenstva, bola navrhnutá s týmto cieľom a cieľom vytvoriť spoločný trh tak, aby bola zároveň zabezpečená vysoká úroveň bezpečnosti, ochrany zdravia a životného prostredia. Tento dôvod existuje aj dnes, keďže akcia na úrovni Európskej únie je nevyhnutná na zamedzenie fragmentácie vnútorného trhu a na zabezpečenie vysokej a rovnomernej úrovne ochrany v Európe. Ďalšou pridanou hodnotou právnych predpisov EÚ je, že výrobné odvetvie bude schopné profitovať z úspor z rozsahu prostredníctvom harmonizovaných právnych požiadaviek: napríklad vozidlá, systémy, komponenty alebo samostatné technické jednotky môžu byť vyrábané pre celý európsky trh, namiesto toho, aby boli upravované s cieľom získať vnútroštátne typové schválenie v každom členskom štáte. Rovnako aj úprava právneho rámca z hľadiska technického pokroku zabezpečí rovnaké podmienky pre výrobcov, pokiaľ ide o novú technológiu. Prínosom pre spotrebiteľov budú nižšie ceny vozidiel, systémov, komponentov alebo samostatných technických jednotiek, ktoré sú vďaka celoeurópskej konkurencii pod neustálym tlakom. Nakoniec sprísnenie opatrení dohľadu nad trhom pomôže zabezpečiť rovnaký súbor pravidiel pre všetkých výrobcov, ktorí predávajú alebo uvádzajú vozidlá, systémy, komponenty alebo samostatné technické jednotky do prevádzky na trh EÚ a zabezpečiť, že požiadavky typového schválenia týkajúce sa bezpečnosti vozidla a životného prostredia budú účinné. Zásada proporcionality Návrh je v súlade so zásadou proporcionality, pretože nepresahuje rámec toho, čo je potrebné na dosiahnutie cieľov na zabezpečenie riadneho fungovania vnútorného trhu, pričom zároveň poskytuje vysokú úroveň bezpečnosti verejnosti a ochrany životného prostredia. Výber nástrojov Použitie rámcového nariadenia sa pokladá za vhodný spôsob, pretože zabezpečí požadovaný súlad bez toho, aby si vyžadovalo transpozíciu do právnych predpisov členských štátov. Návrh využíva viacúrovňový prístup pôvodne zavedený na žiadosť Európskeho parlamentu a použitý v iných právnych predpisoch týkajúcich sa typového schválenia EÚ motorových vozidiel. Tento prístup predpokladá prijatie právnych predpisov v troch krokoch: základné ustanovenia a rozsah pôsobnosti sú stanovené Európskym parlamentom a Radou v nariadení, ktoré sa zakladá na článku 114 Zmluvy o fungovaní o Európskej únie v súlade s riadnym legislatívnym postupom. technické špecifikácie priradené k základným ustanoveniam sú stanovené v troch delegovaných aktoch (článok 290) prijaté komitologickým postupom: 1) v nariadení o požiadavkách týkajúcich sa vplyvu na životné prostredie a pohonu týkajúcom sa: elektromagnetickej kompatibility; postupov environmentálnych skúšok týkajúcich sa výfukových emisií, emisií z odparovania, emisií skleníkových plynov a spotreby paliva; maximálnych konštrukčných otáčok motora, maximálneho krútiaceho momentu a maximálneho čistého výkonu motora; hluku. 2) v nariadení o požiadavkách na funkčnú bezpečnosť vozidla a súvisiacich záležitostiach týkajúcom sa: zvukových výstražných zariadení; bŕzd vrátane protiblokovacích a kombinovaných brzdových systémov; bezpečnosti elektrických prístrojov a zariadení; predných a zadných ochranných konštrukcií; zasklenia, stieračov a ostrekovačov predných okien a zariadení na odmrazovanie a odhmlievanie; identifikácie ovládačov, oznamovačov a ukazovateľov; montáže zariadení pre osvetlenie a svetelnú signalizáciu; viditeľnosti smerom dozadu; kotvových úchytiek bezpečnostných pásov a bezpečnostných pásov; pneumatík; ochrana posádky vozidla vrátane vnútorného vybavenia, opierok hlavy a dverí vozidla; konštrukčného obmedzenia rýchlosti vozidla; celistvosti konštrukcie vozidla. 3) v nariadení o požiadavkách na konštrukciu vozidla týkajúcom sa: opatrení proti neoprávnenej manipulácii; spojovacích zariadení a prídavných zariadení; zariadení zabraňujúcim neoprávnenému použitiu vozidla; vonkajších výčnelkov; palivovej nádrže; nákladných plošín; hmotností a rozmerov; palubnej diagnostiky; stúpačiek a držadiel pre posádku; informácií o oprave a údržbe vozidiel; priestoru na montáž zadnej tabuľky s evidenčným číslom; stojanov, povinných označení. Vo vykonávacom akte (článok 291) sú stanovené správne ustanovenia ako napr. informačný dokument, definícia osvedčenia o typovom schválení, osvedčenie o zhode a pridružené požiadavky týkajúce sa zhody výroby atď. 4. VPLYV NA ROZPOčET Tento návrh rámcového nariadenia nemá žiadny vplyv na rozpočet Európskej únie, pokiaľ ide o prvé dva kroky sprísňovania emisných limitov (Euro 4 a 5 pre motocykle, Euro 3 a 4 pre všetky ostatné vozidlá kategórie L). Tretí krok bude zahŕňať fázu Euro 6 pre motocykle a fázu Euro 5 pre všetky ostatné vozidlá kategórie L (mopedy, trojkolky a štvorkolky). Tieto limity sú absolútne rovnocenné s emisnými limitmi Euro 5 pre osobné vozidlá. Doplňujúca štúdia o vplyve na životné prostredie je naplánovaná s cieľom určiť krátkodobé vplyvy fáz Euro 3, 4 a 5 na životné prostredie a zistiť či je cieľová fáza Euro 6 v rámci stanoveného obdobia primeraná. Táto štúdia bude dokončená v rokoch 2016-2017 a bude financovaná v rámci rozpočtu Komisie. 5. ĎALšIE INFORMÁCIE Navrhovaný akt sa týka Európskeho hospodárskeho priestoru (EHP), a preto by sa mal rozšíriť na EHP. | 2010/0271 (COD) Návrh NARIADENIE EURÓPSKEHO PARLAMENTU A RADY Nariadenie (EÚ) č. .../2010 Európskeho parlamentu a Rady o schvaľovaní a dohľade nad trhom dvoj- alebo trojkolesové vozidlá a štvorkolky (Text s významom pre EHP) (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114, so zreteľom na návrh Európskej komisie, po postúpení návrhu legislatívneho aktu parlamentom jednotlivých štátov, so zreteľom na stanovisko Európskeho hospodárskeho a sociálneho výboru[26], so zreteľom na stanovisko Výboru regiónov[27], konajúc v súlade s riadnym legislatívnym postupom, keďže: 1. Vnútorný trh predstavuje oblasť bez vnútorných hraníc, v rámci ktorého sa musí zaručiť voľný pohyb tovaru, osôb, služieb a kapitálu. Na tento účel bol smernicou Európskeho parlamentu a Rady 2002/24/ES z 18. marca 2002 o typovom schválení takýchto vozidiel21 stanovený komplexný systém typového schválenia ES pre dvoj- alebo trojkolesové vozidlá. Tieto princípy by sa mali naďalej uplatňovať pre toto nariadenie a jeho delegované a vykonávacie akty. 2. Systém typového schválenia EÚ má umožniť každému členskému štátu potvrdiť, že každé vozidlo prešlo kontrolami uvedenými v tomto nariadení, jeho delegovaných a vykonávacích aktoch a ich výrobca získal osvedčenie o typovom schválení. Okrem toho zaväzuje výrobcov vydávať osvedčenie o zhode každému vozidlu vyrobenému v súlade s typovým schválením. Ak je vozidlo vybavené takýmto osvedčením, tak potom môže byť predávané a evidované na používanie v celom Únii. 3. Cieľom tohto nariadenia je stanoviť harmonizované pravidlá pre schválenie vozidiel kategórie L s cieľom zabezpečiť fungovanie vnútorného trhu. Vozidlá kategórie L sú dvoj-, troj- alebo štvorkolesové vozidlá ako dvojkolesové vozidlá s pohonným systémom, trojkolky, cestné štvorkolky a miniautá. Okrem toho medzi ďalšie ciele patrí zjednodušiť súčasný právneho rámca, prispieť k nižšiemu, primeranejšiemu podielu v celkových emisiách z cestnej dopravy, zvýšiť celkovú úroveň bezpečnosti, prispôsobiť sa technickému pokroku a sprísniť pravidlá dohľadu nad trhom. 4. Smernica 2002/24ES a jej samostatné smernice boli niekoľkokrát podstatným spôsobom zmenené a doplnené. V záujme prehľadnosti, racionálnosti a zjednodušenia by mala byť smernica 2002/24/ES zrušená spolu s jej samostatnými smernicami a nahradená jedným nariadením Európskeho parlamentu a Rady a malým počtom delegovaných a vykonávacích aktov. Zvolená forma nariadenia by mala zabezpečiť, že ustanovenia sú priamo uplatniteľné a môžu byť aktualizované oveľa rýchlejšie a účinnejšie, aby lepšie zohľadňovali technický pokrok. 5. Aby bolo možné zjednodušiť právne predpisy týkajúce sa typového schvaľovania tak, aby boli v súlade s odporúčaniami správy CARS 21: Konkurenčný regulačný rámec pre automobilový priemysel pre 21. storočie[28], je vhodné zrušiť všetky samostatné smernice bez toho, aby sa znížila úroveň ochrany. Požiadavky stanovené v daných smerniciach by mali byť prenesené do tohto nariadenia alebo jeho delegovaných aktov a v prípade potreby by mali byť nahradené odkazmi na zodpovedajúce predpisy Európskej hospodárskej komisie Organizácie Spojených národov (EHK OSN), ktoré sú začlenené do práva Únie v súlade s článkom 4 rozhodnutia Rady 97/836/ES z 27. novembra 1997 vzhľadom na pristúpenie Európskej únie k Dohode Európskej hospodárskej komisie Organizácie Spojených národov. To sa týka prijatia jednotných technických predpisov pre kolesové vozidlá, systémy, komponenty alebo samostatné technické jednotky, ktoré môžu byť namontované alebo použité na kolesových vozidlách a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“)[29]. S cieľom znížiť administratívne zaťaženie procesu typového schvaľovania by malo byť výrobcom vozidiel umožnené, aby získali typové schválenie podľa tohto nariadenia prípadne priamo prostredníctvom získania schválenia podľa príslušných predpisov EHK OSN[30] uvedených v prílohách k tomuto nariadeniu a samostatných delegovaných aktoch. 6. Následne by pri uplatňovaní smernice 97/836/ES mali byť predpisy EHK OSN a ich zmeny, ku ktorým Európska únia pristúpila, začlenené do postupu typového schválenia EÚ buď ako požiadavky na typové schválenie EÚ vozidla alebo ako alternatívy k existujúcemu právu Únie. Najmä v prípadoch, kde Únia rozhodne, že predpis EHK OSN by sa mal stať súčasťou požiadaviek typového schválenia EÚ a nahradiť existujúce právne predpisy Únie, Komisii by mala byť delegovaná právomoc prijať potrebné úpravy tohto nariadenia alebo prijať potrebné vykonávacie akty. 7. Toto nariadenie by malo obsahovať základné požiadavky na ochranu životného prostredia a funkčnú bezpečnosť vozidla. Hlavné prvky tohto nariadenia sú založené na výsledkoch hodnotenia vplyvu[31], v ktorom sa analyzovali rozdielne možnosti prostredníctvom porovnania možných výhod a nevýhod z hľadiska hospodárskych, environmentálnych, bezpečnostných a spoločenských aspektov. Aj kvalitatívne a kvantitatívne aspekty boli zahrnuté v tejto analýze. Po porovnaní odlišných možností a identifikácie uprednostňovaných možností, boli zvolené, aby tvorili základ tohto nariadenia. 8. Na ciele tohto nariadenia by nemala vplývať montáž určitých systémov, komponentov alebo samostatných jednotiek potom, ako vozidlá boli predané, zaevidované alebo uvedené do prevádzky. Mali by sa preto prijať primerané opatrenia s cieľom zabezpečiť, aby systémy, komponenty alebo samostatné technické jednotky, ktoré sa môžu montovať na vozidlá a ktoré môžu podstatne zhoršiť fungovanie systémov dôležitých z hľadiska bezpečnosti alebo ochrany životného prostredia podliehali kontrole schvaľovacieho orgánu pred tým, ako sú predané, zaevidované alebo uvedené do prevádzky. 9. Smernica Európskeho parlamentu a Rady 95/1ES z 2. februára 1995 o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj- alebo trojkolesových motorových vozidiel21 umožnila členským štátom zamietnuť prvú evidenciu vozidla a akúkoľvek inú nasledujúcu evidenciu vozidla na svojom území s maximálnym čistým výkonom vyšším ako 74 kW. Očakávaná zhoda medzi bezpečnosťou a absolútnym obmedzením výkonu nemohla byť potvrdená v niekoľkých vedeckých štúdiách. Z toho dôvodu a s cieľom odstrániť vnútorné bariéry pre obchodovanie na trhu Únie, by sa táto možnosť nemala zachovávať. Mali by sa zaviesť ďalšie, účinnejšie bezpečnostné opatrenia s cieľom znížiť vysoký počet úmrtí a zranení medzi vodičmi motorových dvojkolesových vozidiel v dopravných nehodách v Únii. 10. Týmto nariadením sa vytvára súbor špecifických požiadaviek týkajúcich sa bezpečnosti a životného prostredia. Preto je dôležité zaviesť ustanovenia, ktorými sa zabezpečí, že v prípadoch, kde vozidlo predstavuje vážne nebezpečenstvo pre používateľov alebo životné prostredie, výrobca alebo ktorýkoľvek iný hospodársky subjekt v dodávateľskom reťazci prijme účinné ochranné opatrenia vrátane stiahnutia vozidiel, v zmysle článku 20 nariadenia 765/2008/ES Európskeho parlamentu a Rady z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh[32]. Schvaľovacie orgány by preto mali byť schopné posúdiť, či sú alebo nie sú tieto opatrenia dostačujúce. 11. S cieľom zjednodušiť a zrýchliť právne predpisy tykajúce sa typového schvaľovania, bol v právnych predpisoch týkajúcich sa typového schválenia EÚ zavedený nový regulačný prístup, v rámci ktorého zákonodarca v riadnom legislatívnom postupe stanoví len základné pravidlá a princípy a deleguje tvorbu právneho predpisu, obsahujúcom ďalšie technické podrobnosti, na Komisiu. Vzhľadom na základné požiadavky by sa v tomto nariadení mali stanoviť len základné ustanovenia o funkčnej bezpečnosti a environmentálnych vlastnostiach a Komisii by mala byť delegovaná právomoc stanoviť technické špecifikácie. 12. Dohľad nad trhom v automobilovom priemysle a najmä pokiaľ ide o odvetvie vozidiel kategórie L by sa mal zlepšiť sprísnením právnych ustanovení upravujúcich zhodu výroby a špecifikovaním povinností hospodárskych subjektov v dodávateľskom reťazci. Najmä úloha a povinnosti orgánov členských štátov, zodpovedných za typové schválenie a dohľad na trhom by sa mali objasniť a požiadavky týkajúce sa kompetencie, povinností a charakteru technických služieb, ktoré vykonávajú schvaľovacie skúšky, by sa mali posilniť. Súlad s požiadavkami typového schválenia a zhody výroby právnych predpisov upravujúcich oblasť automobilového priemyslu by mal zostať kľúčovou úlohou orgánov typového schvaľovania, pričom kompetencia dohľadu nad trhom sa môže rozdeliť medzi rôzne vnútroštátne orgány. 13. S cieľom zabrániť zneužitiu by sa mal akýkoľvek zjednodušený postup pre malé série vozidiel obmedziť na prípady veľmi obmedzenej výroby. Je preto nevyhnutné presnejšie určiť pojem malých sérií podľa počtu predaných, zaevidovaných vozidiel a vozidiel uvedených do prevádzky. 14. Výrobcov by mal pravidelne kontrolovať príslušný orgán alebo primerane kvalifikovaná technická služba určená na tento účel s cieľom zabezpečiť, aby sa postup monitorovania zhody výroby správne vykonával a riadne fungoval. 15. Členské štáty by mali stanoviť pravidlá týkajúce sa sankcií za porušenie ustanovení tohto nariadenia a zabezpečiť ich vykonávanie. Tieto sankcie by mali byť účinné, primerané a odradzujúce. 16. Podľa článku 291 Zmluvy o fungovaní Európskej únie, pravidlá a všeobecné princípy týkajúce sa mechanizmov na kontrolu Komisie pri výkone vykonávacích právomocí, ktorú zabezpečujú členské štáty, by mali byť stanovené vopred prostredníctvom nariadení prijatých v súlade s riadnym legislatívnym postupom. Vzhľadom na to, že takéto nové nariadenia ešte neboli prijaté, rozhodnutie Rady 1999/468/ES[33] z 28. júna 1999 ktorým sa ustanovujú postupy pre výkon vykonávacích právomocí prenesených na Komisiu sa naďalej uplatňuje s výnimkou regulačného postupu s kontrolou, ktorý sa už ďalej neuplatňuje. 17. Komisia by mala mať právomoc prijímať delegované akty v súlade s článkom 290 Zmluvy o fungovaní Európskej únie, pokiaľ ide o skúšanie týkajúce sa environmentálnych vlastností a funkčnej bezpečnosti, prístup k informáciám o opravách a údržbe vozidiel a určenie technických služieb a ich autorizované úlohy s cieľom doplniť alebo zmeniť určité prvky právnych aktov, ktoré nemajú zásadný význam, prostredníctvom všeobecne uplatniteľných ustanovení. Táto právomoc by nemala umožňovať zmenu a doplnenie dátumov uplatňovania stanovených v prílohe IV alebo emisných limitov stanovených v prílohe VI. Zmena alebo doplnenie týchto dátumov alebo hodnôt by sa mala vykonať prostredníctvom riadneho legislatívneho postupu stanoveného v článku 114 Zmluvy o fungovaní Európskej únie. 18. Komisia by mala byť splnomocnená prijať vykonávací akt podľa článku 291 Zmluvy s cieľom stanoviť jednotné podmienky na vykonávanie tohto nariadenia, pokiaľ ide o zoznam informácií, ktoré majú byť poskytnuté pri uplatňovaní žiadosti o typové schválenie, postupov typového schválenia, vzorov pre doplnkové tabuľky výrobcov, osvedčení o typovom schválení EÚ, zoznamu vydaných typových schválení, systému číslovania typových schválení EÚ a postupov na zabezpečenie zhody výroby. Vzhľadom na tieto položky sú potrebné jednotné podmienky na vykonávanie v členských štátoch s cieľom zabezpečiť správne fungovanie vnútorného trhu uľahčením vzájomného uznávania správnych rozhodnutí prijatých v rôznych členských štátoch (najmä typových schválení) a prijímania dokumentov vydaných výrobcami vozidiel (najmä osvedčení o zhode). 19. Keďže cieľ plne harmonizovaného vnútorného trhu zavedením povinného systému typového schválenia EÚ pre vozidlá kategórie L nemožno uspokojivo dosiahnuť na úrovni členských štátov a preto ho možno z dôvodu rozsahu činnosti lepšie dosiahnuť na úrovni Únie, môže preto Únia prijať opatrenia v súlade so zásadou subsidiarity. V súlade so zásadou proporcionality toto nariadenie neprekračuje rámec nevyhnutný na dosiahnutie tohto cieľa. 20. Tieto smernice by sa mali zrušiť: 21. smernica Európskeho parlamentu a Rady 2009/139/ES z 25. novembra 2009 o povinných označeniach dvojkolesových alebo trojkolesových motorových vozidiel[34]; 22. smernica Európskeho parlamentu a Rady 2009/80/ES z 13. júla 2009 o identifikácii ovládačov, oznamovačov a indikátorov pre dvoj- alebo trojkolesové motorové vozidlá[35]; 23. smernica Európskeho parlamentu a Rady 2009/79/ES z 13. júla 2009 o držadlách pre spolucestujúcich na dvojkolesových motorových vozidlách (kodifikovaná verzia)[36]; 24. smernica Európskeho parlamentu a Rady 2009/78/ES z 13. júla 2009 o stojanoch pre dvojkolesové motorové vozidlá[37]; 25. smernica Európskeho parlamentu a Rady 2009/67/ES z 13. júla 2009 o montáži zariadení na osvetlenie a svetelnú signalizáciu na dvoj- a trojkolesových motorových vozidlách[38]; 26. smernica Európskeho parlamentu a Rady 2009/62/ES z 13. júla 2009 o mieste na inštalovanie zadnej registračnej tabuľky dvoj- alebo trojkolesových motorových vozidiel[39]; 27. smernica Európskeho parlamentu a Rady 2002/51/ES z 19. júla 2002 o znížení úrovne emisií škodlivín z dvoj- a trojkolesových motorových vozidiel zmenená a doplnená smernicou 97/24/ES[40]; 28. smernica Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel[41], ktorou sa zrušuje smernica Rady 92/61/EHS; 29. smernica Európskeho parlamentu a Rady 2000/7/ES z 20. marca 2000 o tachometroch pre dvoj- a trojstopové motorové vozidlá, a ktorá mení a dopĺňa smernicu Rady 92/61/EHS o typovom schválení dvojkolesových alebo trojkolesových motorových vozidiel[42]; 30. smernica Európskeho parlamentu a Rady 97/24/ES zo 17. júna 1997 o niektorých komponentoch a charakteristikách dvoj- alebo trojkolesových motorových vozidiel[43]; 31. smernica Európskeho parlamentu a Rady 95/1/ES z 2. februára 1995 o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj- alebo trojkolesových motorových vozidiel[44]; 32. smernica Rady č. 93/93/EHS z 29. októbra 1993 o hmotnostiach a rozmeroch dvoj- a trojkolesových motorových vozidiel[45]; 33. smernica Rady 93/33/EHS zo 14. júna 1993 o ochranných zariadeniach určených k zabráneniu neoprávneného použitia dvoj- alebo trojkolesových motorových vozidiel[46]; 34. smernica Rady 93/30/EHS zo 14. júna 1993 o zvukových výstražných zariadeniach pre dvoj- alebo trojkolesové motorové vozidlá[47]; 35. smernica Rady 93/14/EHS z 5. apríla 1993 o brzdení dvoj- alebo trojkolesových motorových vozidiel[48]. PRIJALI TOTO NARIADENIE: KAPITOLA I PREDMET ÚPRAVY, ROZSAH PÔSOBNOSTI A VYMEDZENIE POJMOV Článok 1 Predmet úpravy 36. Týmto nariadením sa stanovujú administratívne a technické požiadavky na schválenie a dohľad na trhom všetkých nových vozidiel uvedených v článku 2 ods. 1. 37. Týmto nariadením sa tiež ustanovujú požiadavky na predaj a uvedenie do prevádzky systémov, komponentov a samostatných technických jednotiek určených pre vozidlá schválené v súlade s týmto nariadením. 38. Toto nariadenie nemá vplyv na uplatňovanie príslušných právnych predpisov Únie týkajúcich sa funkčnej bezpečnosti a environmentálnych vlastností. Článok 2 Rozsah pôsobnosti 39. Toto nariadenie sa vzťahuje na typové schválenia a jednotlivé schválenia všetkých nových dvoj- alebo trojkolesových vozidiel a štvorkoliek opísaných v článku 4 a prílohe I (ďalej len „vozidlá kategórie L“), ktoré sú určené na použitie na verejných komunikáciách vrátane prípadov, kde sú konštruované a vyrobené vo viacerých etapách a typového schválenia a jednotlivého schválenia systémov, komponentov a samostatných technických jednotiek konštruovaných a vyrobených pre takéto vozidlá. 40. Toto nariadenie sa nevzťahuje na tieto vozidlá: a) vozidlá s maximálnou konštrukčnou rýchlosťou nepresahujúcou 6 km/h; b) vozidlá určené na používanie telesne postihnutými osobami; c) vozidlá výlučne určené na dohľad na chodcov; d) vozidlá výlučne určené na súťaže na cestách alebo v teréne; e) vozidlá výlučne určené na použitie pre ozbrojené sily, represívne orgány, služby civilnej obrany, požiarne útvary alebo orgány verejných prác; f) poľnohospodárske alebo lesné vozidlá podľa smernice Európskeho parlamentu a Rady 2003/37/ES[49], strojov podľa smerníc Európskeho parlamentu a Rady 2006/42/ES[50] a 97/68/ES[51] a motorových vozidiel podľa smernice Európskeho parlamentu a Rady 2007/46/ES[52]; g) vozidlá primárne určené na použitie v teréne a konštruovaných na jazdu na nespevnených povrchoch; h) bicykle s pedálmi, ktoré sú vybavené pomocným elektrickým motorom s maximálnym trvalým menovitým výkonom 0,25 kW, ktorého výkon sa preruší, keď cyklista prestane šliapať do pedálov a progresívne znižuje a nakoniec sa preruší vtedy, keď vozidlo dosiahne rýchlosť 25 km/h; i) samovyrovnávacie stroje; j) vozidlá, ktoré nie sú vybavené aspoň jedným sedadlom. Článok 3 Vymedzenie pojmov Na účely tohto nariadenia a aktov uvedených v prílohe II sa uplatňujú tieto definície, pokiaľ nie je v tomto nariadení uvedené inak: 41. „typové schválenie“ je postup, ktorým schvaľovací orgán osvedčuje, že typ vozidla, systému, komponentu alebo samostatnej technickej jednotky spĺňa príslušné správne ustanovenia a technické požiadavky; 42. „osvedčenie o typovom schválení“ je dokument, ktorým schvaľovací orgán úradne osvedčuje, že typ vozidla, systému, komponentu alebo samostatnej technickej jednotky je schválený; 43. „typové schválenie celého vozidla“ je typové schválenie, ktorým schvaľovací orgán potvrdzuje, že dokončené vozidlo spĺňa príslušné správne ustanovenia a technické požiadavky; 44. „typové schválenie EÚ“ je postup, ktorým schvaľovací orgán potvrdzuje, že typ vozidla, systému, komponentu alebo samostatnej technickej jednotky spĺňa príslušné správne ustanovenia a technické požiadavky tohto nariadenia; 45. „osvedčenie o typovom schválení EÚ“ je osvedčenie založené na vzore stanovenom vo vykonávacom akte prijatom podľa tohto nariadenia alebo formulári oznámenia priloženom k príslušným rovnocenným predpisom EHK OSN uvedeným v delegovaných aktoch; 46. „typové schválenie systému“ je typové schválenie, v prípade ktorého schvaľovací orgán potvrdzuje, že systém zabudovaný do vozidla špecifického typu spĺňa príslušné správne ustanovenia a technické požiadavky; 47. „typové schválenie samostatnej technickej jednotky“ je typové schválenie, ktorým schvaľovací orgán osvedčuje, že samostatná technická jednotka v súvislosti s jedným alebo viacerými špecifikovanými typmi vozidiel spĺňa príslušné správne ustanovenia a technické požiadavky; 48. „typové schválenie komponentu“ je typové schválenie, v prípade ktorého schvaľovací orgán potvrdzuje, že komponent nezávisle od vozidla spĺňa príslušné správne ustanovenia a technické požiadavky; 49. „vnútroštátne typové schválenie“ je postup typového schválenia stanovený vnútroštátnym právom členského štátu, pričom platnosť tohto schválenia je obmedzená na územie tohto členského štátu; 50. „osvedčenie o jednotlivom schválení“ je doklad, ktorým schvaľovací orgán úradne osvedčuje, že určité vozidlo je schválené; 51. „osvedčenie o zhode“ je dokument, ktorý je založený na vzore stanovenom vo vykonávacom akte a ktoré vydáva výrobca vozidla, aby potvrdil, že v čase jeho dokončenia zodpovedá typu vozidla, ktoré je typovo schválené podľa tohto nariadenia; 52. „základné vozidlo“ je každé vozidlo, na ktoré sa vzťahuje toto nariadenie a ktoré sa používa v úvodnom stupni procesu viacstupňového typového schválenia; 53. „nedokončené vozidlo“ je každé vozidlo, ktoré sa musí minimálne v ďalšom stupni podrobiť dokončeniu, aby spĺňalo príslušné technické požiadavky tohto nariadenia; 54. „dokončované vozidlo“ je vozidlo, ktoré prešlo postupom viacstupňového typového schválenia a ktoré spĺňa príslušné technické požiadavky tohto nariadenia; 55. „dokončené vozidlo“ je akékoľvek vozidlo, ktoré sa nemusí dokončovať, aby spĺňalo príslušné technické požiadavky tohto nariadenia; 56. „systém“ je zostava zariadení skombinovaných na výkon jednej alebo viacerých špecifických funkcií vo vozidle, na ktoré sa vzťahujú požiadavky tohto nariadenia alebo ktoréhokoľvek delegovaného alebo vykonávacieho aktu; 57. „komponent“ je zariadenie, ktoré podlieha požiadavkám tohto nariadenia alebo ktoréhokoľvek z jeho delegovaných alebo vykonávacích aktov, a ktoré má byť súčasťou vozidla a môže byť typovo schválené nezávisle od vozidla v súlade s týmto nariadením a jeho delegovanými alebo vykonávacími aktmi; 58. „samostatná technická jednotka“ je kombinácia zariadení, ktorá podlieha požiadavkám tohto nariadenia alebo ktoréhokoľvek z jeho delegovaných alebo vykonávacích aktov, a ktorá má byť súčasťou vozidla a môže byť typovo schválená nezávisle od vozidla v súlade s týmto nariadením a jeho delegovanými alebo vykonávacími aktmi; 59. „funkčná bezpečnosť“ je absencia neprijateľného nebezpečenstva fyzického zranenia alebo poškodenia zdravia ľudí vzhľadom na riziko spôsobené funkčnou poruchou mechanických, hydraulických, pneumatických, elektrických a/alebo elektronických systémov, komponentov alebo samostatných technických jednotiek; 60. „zariadenie na reguláciu znečisťovania“ sú tie komponenty vozidla, ktoré regulujú a/alebo obmedzujú výfukové emisie a/alebo emisie z odparovania; 61. „poloha sedenia“ je priestor uvedený výrobcom ako priestor, kde môže byť umiestnená alebo usadená 50 percentilná figurína; 62. „vznetový motor“ je spaľovací motor, ktorý funguje na princípoch Dieselovho spaľovacieho procesu a označuje sa skrátene motor CI; 63. „zážihový motor“ je spaľovací motor, ktorý funguje na princípoch Ottovho spaľovacieho procesu a označuje sa skrátene motor PI; 64. „hybridné motorové vozidlo“ je motorové vozidlo, vybavené na účely pohonu vozidla najmenej dvomi rôznymi meničmi energie a dvomi rôznymi systémami zásobníkov energie (vo vozidle); 65. „hybridné elektrické vozidlo“ je hybridné vozidlo, ktoré na účely pohonu čerpá energiu z obidvoch týchto systémov zásobníkov energie vo vozidle: a) spotrebovateľného paliva b) elektrického energetického zásobníkového zariadenia; 66. „pohon“ je spaľovací motor, elektrický motor, akékoľvek hybridné použitie alebo kombinácia týchto typov motorov alebo ktorýchkoľvek iných typov motorov; 67. „rušiace zariadenie“ je ktorýkoľvek konštrukčný prvok, ktorý sníma teplotu, rýchlosť vozidla, otáčky motora alebo zaťaženie motora, zaradený prevodový stupeň, podtlak v sacom potrubí alebo akýkoľvek iný parameter na účely aktivácie, modulácie, zdržania alebo deaktivácie činnosti ktorejkoľvek časti systému regulácie emisií a systému dodatočnej úpravy výfukových plynov, ktorá znižuje účinnosť systému regulácie emisií za podmienok, ktoré sa môžu odôvodnene očakávať pri bežnej prevádzke a používaní vozidla; 68. „životnosť“ je schopnosť komponentov a systémov vydržať, takže platné emisné limity môžu byť stále splnené po počte najazdených kilometrov definovaných v prílohe VII a že funkčná bezpečnosť vozidla je zabezpečená počas celej životnosti vozidla, ak sa vozidlo používa za normálnych alebo určených okolností; 69. zdvihový objem znamená: a) v prípade piestových motorov menovitý zdvihový objem, b) v prípade motorov s rotačnými piestami (Wankel) dvojnásobok menovitého zdvihového objemu; 70. „emisie z odparovania“ sú uhľovodíkové výpary, ktoré unikli z palivovej nádrže a zo systému dodávky paliva motorového vozidla a sú uhľovodíkové emisie iné ako výfukové emisie; 71. „skúška SHED“ je skúška vozidla na určenie vyparovania, vo vzduchotesne uzavretom priestore, v ktorom sa špeciálna skúška na emisie z vyparovania vykonáva podľa definície v delegovanom akte; 72. „systém plynného paliva“ je systém zložený z nádrže plynného paliva, dodávky paliva, dávkovania a regulačných komponentov namontovaných na motore s cieľom umožniť činnosť motora na LPG, CNG alebo vodík, ktorý sa môže prevádzkovať ako jednopalivový, dvojpalivový alebo viacpalivový motor; 73. „znečisťujúce látky“ sú emisie výfukového plynu oxidu uhoľnatého (CO), oxidov dusíka (NOx) vyjadrené v ekvivalente oxidu dusičitého (NO2), častíc (PM) a uhľovodíkov (HC) predpokladajúcich pomer: a) C1H1,85 pre benzín, b) C1H1,86 pre naftu; 74. „výfukové emisie“ sú emisie znečisťujúcich látok z výfuku vozidla; 75. „častice“ sú časti výfukových plynov, ktoré sú odstránené zo zriedených výfukových plynov pri maximálnej teplote 325 K (52 °C) prostredníctvom filtrov opísaných v skúšobnom postupe na overenie výfukových emisií v delegovanom akte; 76. „celosvetový skúšobný cyklus pre motocykle (WMTC)“ je celosvetový harmonizovaný laboratórny skúšobný cyklus pre motocyklové emisie definovaný v globálnom technickom predpise EHK OSN č. 2; 77. „výrobca“ je osoba alebo orgán zodpovedný schvaľovaciemu orgánu za všetky aspekty typového schválenia, procesu povoľovania, za zabezpečenie zhody výroby a tiež za otázky/záležitosti dohľadu nad trhom týkajúce sa ich vyrábaných vozidiel, systémov, komponentov a samostatných technických jednotiek, bez ohľadu na to, či je daná osoba alebo orgán priamo zapojená do všetkých stupňov výroby vozidla, systému, komponentu alebo samostatnej technickej jednotky tvoriacej predmet schvaľovacieho procesu; 78. „zástupca výrobcu“ je každá fyzická alebo právnická osoba so sídlom v Únii, ktorá je riadne vymenovaná výrobcom, aby ho zastupovala pred schvaľovacím orgánom a konala v jeho mene v záležitostiach, na ktoré sa vzťahuje toto nariadenie; 79. „dovozca“ je každá fyzická alebo právnická osoba so sídlom v Únii, ktorá predáva, eviduje alebo je zodpovedná za uvádzanie vozidla, systému, komponentu alebo samostatnej technickej jednotky z tretej krajiny do prevádzky na trhu Únie; 80. „distribútor“ je každá fyzická alebo právnická osoba v dodávateľskom reťazci, iná ako výrobca alebo dovozca, ktorá predáva, eviduje alebo je zodpovedná za uvádzanie vozidla, systému, komponentu alebo samostatnej technickej jednotky z tretej krajiny do prevádzky na trhu Únie; 81. „hospodársky subjekt“ je výrobca, zástupca výrobcu, dovozca alebo distribútor; 82. „schvaľovací orgán“ je orgán členského štátu ustanovený alebo určený členským štátom a oznámený Komisii členským štátom, kompetentný vo všetkých oblastiach typového schvaľovania vozidla, systému, komponentu alebo samostatnej technickej jednotky alebo jednotlivého schválenia vozidla, v procese vydávania a v prípade potreby odnímania osvedčení o schválení, slúžiaci ako kontaktný bod pre schvaľovacie orgány ostatných členských štátov, na určovanie technických služieb a zabezpečenie plnenia povinností výrobcu týkajúcich sa zhody výroby; 83. „orgán dohľadu nad trhom“ je orgán členského štátu zodpovedný za vykonávanie dohľadu nad trhom na území daného členského štátu; 84. „vnútroštátny orgán“ je schvaľovací orgán, orgán dohľadu nad trhom alebo ktorýkoľvek iný orgán v členskom štáte zainteresovaný a zodpovedný za typové schválenie, evidenciu, dohľad na trhom alebo kontrolu dovozu, čo sa týka vozidiel, systémov, komponentov alebo samostatných technických jednotiek, na ktoré sa vzťahuje toto nariadenie; 85. „technická služba“ je organizácia alebo orgán určený schvaľovacím orgánom členského štátu ako skúšobné laboratórium na vykonávanie skúšok alebo ako orgán posudzujúci zhodu na vykonávanie počiatočného posudzovania alebo iných skúšok alebo kontrol v mene schvaľovacieho orgánu; 86. „vlastné skúšanie výrobcu“ je vykonávanie skúšok vo vlastných zariadeniach výrobcu, evidencia výsledkov skúšok a predloženie správy zahŕňajúcej závery, ktoré predložil schvaľovaciemu orgánu výrobca určený ako technická služba s cieľom posúdiť zhodu s určitými požiadavkami; 87. „virtuálna skúšobná metóda“ sú počítačové simulácie vrátane výpočtov, ktoré preukazujú, že vozidlo, systém, komponent alebo samostatná technická jednotka spĺňa technické požiadavky tohto nariadenia alebo jeho delegovaných a vykonávacích aktov, bez toho, aby bolo potrebné použiť fyzické vozidlo, systém, komponent alebo samostatnú technickú jednotku; 88. „palubná diagnostika“ je monitorovací systém schopný identifikovať pravdepodobnú oblasť poruchy, uložiť diagnostické poruchové kódy a environmentálne informácie v počítačovej pamäti, podávať informácie na požiadanie univerzálnym snímacím nástrojom a varovať vodiča o závažných rizikách týkajúcich sa funkčnej bezpečnosti a životného prostredia prostredníctvom poruchovej kontrolky na prístrojovej doske; 89. „informácie o opravách a údržbe vozidiel“ sú všetky informácie potrebné na diagnostikovanie, obsluhu, kontrolu, pravidelné monitorovanie, opravu, preprogramovanie alebo opätovnú inicializáciu vozidla, ktoré výrobcovia poskytujú svojim autorizovaným predajniam a opravovniam, vrátane následných zmien a doplnkov takýchto informácií. Táto informácia musí obsahovať všetky informácie potrebné na montáž systémov, komponentov alebo samostatných technických jednotiek do vozidiel; 90. „nezávislý prevádzkovateľ“ je podniky resp. podniky, iné ako autorizované predajne alebo opravovne, ktoré sú priamo alebo nepriamo zapojené do opráv a údržby motorových vozidiel; 91. „nové vozidlo“ je vozidlo spĺňajúce jednu z týchto podmienok: a) nebolo doteraz evidované alebo b) bolo v čase žiadosti o jednotlivé schválenie zaevidované po dobu kratšiu ako 6 mesiacov; 92. „vozidlo ukončenej série“ je každé vozidlo, ktoré tvorí súčasť parku vozidiel, ktoré sa nemôže predať, evidovať alebo ktoré sa nemôže uviesť do prevádzky z dôvodu nadobudnutia platnosti nových technických požiadaviek, podľa ktorých nebolo schválené; 93. „dvojkolesové vozidlo s pohonným systémom“ je dvojkolesové vozidlo s pohonným systémom vrátane dvojkolesových bicyklov s pohonným systémom, dvojkolesových mopedov a dvojkolesových motocyklov, a skratka je „PWT“; 94. „trojkolka s pohonným systémom“ je trojkolesové vozidlo s pohonným systémom spĺňajúce klasifikačné kritériá pre vozidlá kategórie L5e; 95. „štvorkolka“ je štvorkolesové vozidlo spĺňajúce klasifikačné kritériá pre kategóriu vozidiel L6e alebo L7e; 96. „samovyrovnávací stroj“ je koncepcia vozidla založená na vnútornej nestabilnej rovnováhe, ktorá na zachovanie svojej rovnováhy potrebuje pomocný riadiaci systém a zahŕňa motorové jednokolesové vozidlá alebo motorové dvojkolesové, dvojstopé vozidlá; 97. „cestná štvorkolka“ je štvorkolesové vozidlo konštruované na jazdu na spevnenej verejnej komunikácii a ktoré spĺňa kritériá pre ľahké cestné štvorkolky kategórie L6Ae alebo ťažké cestné štvorkolky kategórie L7Ae; 98. „prípojné vozidlo“ je vozidlo bez vlastného pohonu, ktoré je konštruované a vyrobené tak, aby mohlo byť ťahané vozidlom kategórie L; 99. „zdvojené kolesá“ sú dve kolesá, namontované na tej istej náprave tak, že vzdialenosť medzi stredmi ich plôch styku so zemou je maximálne 460 mm a ktoré sa považujú za jedno koleso; 100. „evidencia“ je administratívne schválenie vozidla pre jeho uvedenie do prevádzky v cestnej doprave vrátane identifikácie tohto vozidla a pridelenie sériového čísla tomuto vozidlu známeho ako evidenčné číslo či už natrvalo, dočasne alebo na krátke časové obdobie; 101. „uvedenie do prevádzky“ je prvé použitie vozidla, systému, komponentu alebo samostatnej technickej jednotky, na ktoré sa vzťahuje toto nariadenie, v Únii na určený účel; 102. „predaj“ je každý predaj vozidla výrobcom distribútorovi alebo predaj konečnému používateľovi; 103. „sprístupnenie na trhu“ je každá dodávka vozidla, systému, komponentu alebo samostatnej technickej jednotky určenej na distribúciu alebo používanie na trhu Únie v priebehu obchodnej činnosti, či za odplatu alebo bezplatne; 104. „uvedenie na trh“ je sprístupnenie vozidla, systému, komponentu alebo samostatnej technickej jednotky po prvýkrát v Únii; 105. „typ vozidla“ je skupina vozidiel vrátane variantov a verzií určitej kategórie, ktorá sa nelíši minimálne čo sa týka týchto základných aspektov: a) kategória alebo subkategória; b) výrobca; c) majú taký istý podvozok, rám a pomocný rám, podlahový panel alebo konštrukciu, ku ktorej sú pripojené všetky hlavné komponenty; d) prevádzkové princípy pohonu; e) označenie typu výrobcom: 106. „variantom“ sa rozumejú vozidlá rovnakého typu, pričom: a) základné charakteristiky tvaru karosérie sú rovnaké; b) majú rovnaký pohon a usporiadanie pohonu; c) ak je spaľovací motor súčasťou pohonu, majú rovnaký prevádzkový cyklus motora; d) majú rovnaký počet a usporiadanie valcov; e) majú rovnaký typ prevodovky; f) rozdiel hmotnosti v pohotovostnom stave medzi najnižšou hodnotou a najvyššou hodnotou nepresahuje 20 % najnižšej hodnoty; g) rozdiel maximálnej povolenej hmotnosti medzi najnižšou hodnotou a najvyššou hodnotou nepresahuje 20 % najnižšej hodnoty; h) rozdiel v zdvihovom objeme hnacej jednotky (v prípade spaľovacieho motora) medzi najnižšou a najvyššou hodnotou nepresahuje 30 % najnižšej hodnoty; i) rozdiel vo výkone hnacej jednotky medzi najnižšou a najvyššou hodnotou nepresahuje 30 % najnižšej hodnoty; 107. „verzia“ je vozidlo, ktoré pozostáva z kombinácie položiek uvedených v informačnej dokumentácii uvedenej v článku 27 ods. 10. Článok 4 Kategórie vozidiel 108. Medzi vozidlá kategórie L patria dvoj-, troj- a štvrokolesové vozidlá, podľa kategorizácie v nasledujúcich odsekoch a prílohe I vrátane bicyklov s pohonným systémom, dvoj- a trojkolesových mopedov, dvoj- a trojkolesových motocyklov, motocyklov s postranným vozíkom, ľahkých a ťažkých cestných štvorkoliek a ľahkých a ťažkých miniáut. 109. Na účely tohto nariadenia sa uplatňujú tieto kategórie a subkategórie vozidiel, podľa opisu v prílohe I: a) Vozidlá kategórie L1e (ľahké dvojkolesové vozidlo) so subkategóriami: i) vozidlá subkategórie L1Ae (bicykel s pohonným systémom); ii) vozidlá subkategórie L1Be (dvojkolesový moped) b) Vozidlá kategórie L2e (trojkolesový moped). c) Vozidlá kategórie L3e (dvojkolesový motocykel) so subkategóriami: i) výkon motocykla[53], so subkategóriami: – vozidlá subkategórie A1 (motocykel s nízkym výkonom); – vozidlá subkategórie A2 (motocykel so stredným výkonom); – vozidlá subkategórie A3 (motocykel s vysokým výkonom); ii) maximálna konštrukčná rýchlosť vozidla: - maximálne 130 km/h; - vyššia ako 130 km/h. d) Vozidlá kategórie L4e (dvojkolesový motocykel s postranným vozíkom). e) Vozidlá kategórie L5e (trojkolka s pohonným systémom) so subkategóriami: i) vozidlá subkategórie L5Ae (trojkolka); ii) Vozidlá subkategórie L5Be (úžitková trojkolka) so subkategóriami: – L5Be – U vozidlo: úžitková trojkolka výlučne určená na prepravu tovaru; – L5Be – P vozidlo: vozidlo konštruované a používané hlavne na prepravu osôb. f) Vozidlá kategórie L6e (ľahké štvorkolky) so subkategóriami: i) vozidlá subkategórie L6Ae (ľahká cestná štvorkolka); ii) vozidlá subkategórie L6Be (ľahké miniauto) so subkategóriami: – L6Be – U vozidlo: úžitkové vozidlo výlučne konštruované na prepravu tovaru; – L6Be – P vozidlo: vozidlo konštruované a používané hlavne na prepravu osôb. g) Vozidlá kategória L7e (ťažké štvorkolky) so subkategóriami: i) vozidlá subkategórie L7Ae (ťažká cestná štvorkolka); ii) vozidlá kategórie L7Be (ťažké miniauto) so subkategóriami: – L7Be – U vozidlo: úžitkové vozidlo výlučne konštruované na prepravu tovaru; – L7Be – P vozidlo: vozidlo konštruované a používané hlavne na prepravu osôb. 110. Vozidlá kategórie L uvedené v odseku 2 sú ďalej klasifikované podľa pohonu daného vozidla do týchto subkategórií: a) vozidlo poháňané spaľovacím motorom: - vznetovým (CI); - zážihovým (PI); b) poháňané motorom s vonkajším spaľovaním, turbínou alebo motorom s rotačnými piestami, sa týmto na účely súladu s požiadavkami týkajúcimi sa funkčnej bezpečnosti a životného prostredia, vozidlo vybavené takýmto pohonom sa považuje za rovnaké ako vozidlo poháňané s zážihovým spaľovacím motorom; c) poháňané motorom na stlačený vzduch a ktoré neprodukujú vyššie úrovne znečisťujúcich látok a/alebo inertných plynov ako úrovne, ktoré sú už prítomné v okolitom vzduchu, pričom sa takéto vozidlo vzhľadom na požiadavky na funkčnú bezpečnosť, uloženie a dodávku paliva považuje za vozidlo poháňané plynným palivom; d) poháňané elektrickým motorom; e) hybridné vozidlo, ktoré kombinuje každý pohon z predchádzajúcich pododsekov 1, 2, 3 alebo 4 alebo akákoľvek viacnásobná kombinácia týchto pohonných usporiadaní vrátane kombinácie viacerých spaľovacích a/alebo elektrických motorov. 111. Čo sa týka kategorizácie vozidiel kategórie L v odseku 2: vozidlo, ktoré nespadá do určitej kategórie, pretože prekračuje aspoň jedno z kritérií určených pre danú kategóriu, patrí do ďalšej kategórie, ktorej kritériá spĺňa. Toto sa uplatňuje na tieto skupiny kategórií a subkategórií: a) kategóriu L1e s jej subkategóriami L1Ae a L1Be a kategóriu L3e s jej subkategóriami L3e – A1, L3e – A2 a L3e – A3; b) kategóriu L2e a kategóriu L5e s jej subkategóriami L5Ae a L5Be; c) kategóriu L6e s jej subkategóriami L6Ae a L6Be a kategóriu L7e s jej subkategóriami L7Ae a L7Be; d) na ktorúkoľvek inú logickú postupnosť kategórií a/alebo subkategórií navrhnutú výrobcom a schválenú orgánom typového schvaľovania. KAPITOLA IIVŠEOBECNÉ POVINNOSTI Článok 5 Všeobecné povinnosti členských štátov a vnútroštátnych orgánov 112. Členské štáty v súlade s týmto nariadením ustanovia a vymenujú orgány typového schvaľovania, spôsobilé v záležitostiach týkajúcich sa schvaľovania a orgány dohľadu nad trhom, spôsobilé v záležitostiach týkajúcich sa dohľadu nad trhom. Členské štáty oznamujú Komisii ustanovenie a vymenovanie takýchto orgánov v súlade s článkom 68. Akt o oznámení orgánov typového schvaľovania a orgánov dohľadu nad trhom obsahuje názov, adresu vrátane elektronickej adresy a oblasť ich zodpovednosti. 113. Vnútroštátne orgány povoľujú predaj, evidenciu a uvedenie na trh, len pokiaľ ide o vozidlá, komponenty a samostatné technické jednotky, ktoré spĺňajú požiadavky tohto nariadenia. 114. Členské štáty nezakážu, neobmedzia ani nebudú brániť evidencii vozidiel, komponentov alebo samostatných technických jednotiek, ich predaju alebo uvedeniu na trh alebo ich použitiu v premávke z dôvodov týkajúcich sa aspektov ich konštrukcie a fungovania uvedených v tomto nariadení, ak spĺňajú jeho požiadavky. 115. Členské štáty zorganizujú a vykonajú dohľad na trhom a kontroly vozidiel, systémov, komponentov alebo samostatných technických jednotiek, ktoré sa uvádzajú na trh Únie v súlade s kapitolou III nariadenia (ES) č. 765/2008. Článok 6 Všeobecné záväzky schvaľovacích orgánov 116. Schvaľovacie orgány zabezpečujú, aby výrobcovia, ktorí žiadajú o typové schválenie, plnili svoje záväzky podľa tohto nariadenia. 117. Schvaľovacie orgány schvaľujú len také vozidlá, systémy, komponenty alebo samostatné technické jednotky, ktoré spĺňajú požiadavky tohto nariadenia. Článok 7 Všeobecné povinnosti výrobcov 118. Výrobcovia musia zabezpečiť, aby v prípade, že ich vozidlá, systémy, komponenty alebo samostatné technické jednotky, ktoré sa predávajú, evidujú alebo uvádzajú do prevádzky, boli vyrobené a schválené v súlade s požiadavkami stanovenými v tomto nariadení a delegovaných a vykonávacích aktoch prijatých podľa tohto nariadenia. V procese viacstupňového typového schválenia každý výrobca zodpovedá za schválenie a zhodu výroby všetkých systémov, komponentov alebo samostatných technických jednotiek, ktoré výrobca doplnil v stupni ukončovania vozidla. Každý výrobca, ktorý upravuje komponenty alebo systémy, ktoré už boli schválené v skorších stupňoch, zodpovedá za schválenie a zhodu výroby týchto komponentov a systémov. 119. Výrobcovia, ktorí zmenia nedokončené vozidlo tak, že patrí do odlišnej kategórie vozidiel, v dôsledku čoho sa právne požiadavky, posúdené v predchádzajúcom stupni zmenili, sú tiež zodpovední za súlad so zmenenými požiadavkami. 120. Na účely schválenia vozidiel, systémov, komponentov alebo samostatných technických jednotiek, na ktoré sa vzťahuje toto nariadenie, výrobcovia so sídlom mimo územia Únie, musia vymenovať jedného zástupcu so sídlom na území Únie, ktorý ich má zastupovať pred schvaľovacím orgánom. 121. Ďalej musia vymenovať zástupcu na účely dohľadu nad trhom, ktorý môže byť zástupcom uvedeným v druhom pododseku alebo jedného dodatočného zástupcu. 122. Výrobcovia zodpovedajú schvaľovaciemu orgánu za všetky aspekty postupu schválenia a za zabezpečenie zhody výroby, či už sú alebo nie sú priamo zapojený do všetkých stupňov výroby vozidla, systému, komponentu alebo samostatnej technickej jednotky. 123. Výrobcovia musia zabezpečiť, že sú zavedené postupy na zachovanie zhody sériovej výroby. Zmeny v konštrukcii alebo vlastnostiach vozidla, systému, komponentu alebo samostatnej technickej jednotky alebo a zmeny v požiadavkách, ktoré vozidlo, systém, komponent alebo samostatná technická jednotka musí dodržiavať, sa musia primerane zohľadniť. 124. Okrem toho povinné označenie a značky typového schválenia pripevnené na ich vozidlá, systémy, komponenty alebo samostatné technické jednotky v súlade s článkom 37, výrobcovia musia uviesť svoj názov, registrované obchodné meno alebo registrovanú ochrannú značku a adresu, na ktorej je možné ich kontaktovať, čo sa týka ich vozidiel, systémov, komponentov alebo samostatných technických jednotiek alebo ak to nie je v prípade systémov, komponentov alebo technických jednotiek možné, musia tieto údaje uviesť na ich obale alebo v dokumente pripojenom k nim. V adrese musí byť uvedené jedno konkrétne miesto, kde možno výrobcu kontaktovať. 125. Výrobcovia zabezpečia, aby v čase, keď nesú za vozidlo, systém, komponent alebo samostatnú technickú jednotku zodpovednosť, podmienky ich uskladnenia alebo prepravy neohrozovali zhodu s požiadavkami ustanovenými v tomto nariadení. Článok 8 Povinnosti výrobcov týkajúce sa zhody vozidiel, systémov, komponentov alebo samostatných technických jednotiek 126. Výrobcovia, ktorí sa domnievajú alebo majú dôvod domnievať sa, že ich vozidlo, systém, komponent alebo samostatná technická jednotka, predané alebo uvedené na trh, nie je v zhode s týmto nariadením alebo delegovanými a vykonávacími aktmi prijatými podľa tohto nariadenia, bezodkladne prijmú nevyhnutné nápravné opatrenia s cieľom dosiahnuť zhodu tohto vozidla, systému, komponentu alebo samostatnej technickej jednotky s danými predpismi alebo ho v prípade potreby stiahnuť z trhu alebo prevziať späť. 127. V prípade, že vozidlo, systém, komponent alebo samostatná technická jednotka predstavuje nebezpečenstvo, výrobcovia o tom bezodkladne informujú príslušné schvaľovacie orgány a orgány, ktoré dohliadajú na trh, v členských štátoch, v ktorých bolo vozidlo, systém, komponent alebo samostatná technická jednotka predané alebo uvedené na trh, pričom uvedú podrobné údaje, najmä dôvody, na základe ktorých výrobok nie je v zhode a prijaté nápravné opatrenia. 128. Výrobcovia uchovávajú informačnú zložku uvedenú v článku 25 a osvedčenia o zhode uvedené v článku 36, aby boli k dispozícii schvaľovacím orgánom na obdobie minimálne 10 rokov. 129. Na základe odôvodnenej žiadosti príslušného vnútroštátneho orgánu mu výrobcovia poskytnú všetky informácie a dokumentáciu potrebnú na preukázanie zhody vozidla, systému, komponentu alebo samostatnej technickej jednotky v jednom z úradných jazykov členského štátu daného orgánu. Výrobcovia musia na žiadosť vnútroštátneho orgánu s ním spolupracovať pri každom prijatom opatrení, ktorého cieľom je odstrániť nebezpečenstvo, ktoré predstavujú ich vozidlá, systémy, komponenty alebo samostatné technické jednotky, ktoré boli predané, zaevidované alebo uvedené do prevádzky. Článok 9 Povinnosti zástupcu výrobcov týkajúce sa dohľadu nad trhom Zástupca výrobcu pre dohľad nad trhom vykonáva úlohy uvedené v splnomocnenia od výrobcu. Na základe tohto splnomocnenia je zástupca povinný vykonávať aspoň tieto činnosti: (1) uchovávať informačnú zložku ako je definované v článku 25 a osvedčenia o zhode uvedené v článku 36, aby boli k dispozícii schvaľovacím orgánom na obdobie minimálne 10 rokov; (2) na základe odôvodnenej žiadosti schvaľovacieho orgánu poskytnúť tomuto orgánu všetky informácie a dokumentáciu potrebnú na preukázanie zhody vozidla, systému, komponentu alebo samostatnej technickej jednotky; (3) spolupracovať s orgánmi dohliadajúcim na trh a/alebo schvaľovacími orgánmi na ich žiadosť pri každom prijatom opatrení s cieľom odstrániť nebezpečenstvo, ktoré predstavuje vozidlo, systémy, komponenty alebo samostatná technická jednotka, na ktoré sa vzťahuje jeho splnomocnenie. Článok 10 Všeobecné záväzky dovozcov 130. Dovozcovia predávajú alebo evidujú len schválené vozidlá, systémy, komponenty alebo samostatné technické jednotky na trhu Únie. 131. Pred predajom, evidenciou alebo uvedením do prevádzky vozidla, systému, komponentu alebo samostatnej technickej jednotky, musia dovozcovia zabezpečiť, že vozidlo, systém, komponent alebo samostatná technická jednotka má typové schválenie EÚ. Dovozcovia musia zabezpečiť, že informačná zložka spĺňa požiadavky článku 27 ods. 10, že vozidlo, systém, komponent alebo samostatná technická jednotka má požadovanú značku typového schválenia, sú k nemu priložené požadované dokumenty, ktoré sú v súlade s článkom 7 ods. 7 a že výrobca splnil požiadavky článku 7 ods. 6. 132. Ak sa dovozcovia domnievajú alebo majú dôvod domnievať sa, že vozidlo, systém, komponent alebo samostatná technická jednotka nie je v zhode s požiadavkami tohto nariadenia, najmä že nezodpovedá svojmu typovému schváleniu, nesmú vozidlo, systém, komponent alebo samostatnú technickú jednotku predávať alebo evidovať, pokým nebude v zhode. Okrem toho v prípade, že sa domnievajú alebo majú dôvod sa domnievať, že vozidlo, systém, komponent alebo samostatná technická jednotka predstavuje nebezpečenstvo, informujú o tom výrobcu, schvaľovacie orgány a orgány dohľadu nad trhom. 133. Dovozcovia uvedú svoj názov, registrované obchodné meno alebo registrovanú ochrannú známku a adresu, na ktorej je možné ich kontaktovať, pokiaľ ide o vozidlo, systém, komponent alebo samostatnú technickú jednotku alebo, ak to v prípade systémov, komponentov alebo samostatných technických jednotiek nie je možné, na ich obale alebo v ich sprievodnej dokumentácii. 134. Dovozcovia musia zabezpečiť, že k vozidlu, systému, komponentu alebo samostatnej technickej jednotke sú priložené požadované pokyny a informácie, podľa článku 59, v úradných jazykoch príslušných členských štátov. 135. Dovozcovia zabezpečia, aby v čase, keď nesú za vozidlo, systém, komponent alebo samostatnú technickú jednotku zodpovednosť, podmienky ich uskladnenia alebo prepravy neohrozovali zhodu s požiadavkami ustanovenými v tomto nariadení. 136. Ak to považujú za primerané vo vzťahu k riziku, ktoré predstavuje vozidlo, systém, komponent alebo samostatná technická jednotka, dovozcovia z dôvodu ochrany zdravia a bezpečnosti spotrebiteľov vyšetria a v prípade potreby vedú register sťažností a stiahnutí vozidiel, systémov, komponentov alebo samostatných technických jednotiek, ktoré nie sú v zhode, ktoré boli spätne prevzaté, a o tomto monitorovaní informujú distribútorov. Článok 11 Povinnosti dovozcov týkajúce sa zhody vozidiel, systémov, komponentov alebo samostatných technických jednotiek 137. Výrobcovia, ktorí sa domnievajú alebo majú dôvod domnievať sa, že vozidlo, systém, komponent alebo samostatná technická jednotka, ktoré predali, zaevidovali alebo uviedli na trh, nie je v zhode s týmto nariadením, bezodkladne prijmú nevyhnutné nápravné opatrenia s cieľom dosiahnuť zhodu tohto vozidla, systému, komponentu alebo samostatnej technickej jednotky s danými predpismi alebo ho v prípade potreby stiahnuť z trhu alebo prevziať späť. 138. V prípade, že vozidlo, systém, komponent alebo samostatná technická jednotka predstavuje nebezpečenstvo, dovozcovia o tom bezodkladne informujú schvaľovacie orgány a orgány dohľadu nad trhom v členských štátoch, v ktorých bolo vozidlo, systém, komponent alebo samostatná technická jednotka sprístupnené, pričom uvedú podrobné údaje, najmä dôvody, na základe ktorých výrobok nie je v zhode a prijaté nápravné opatrenia. 139. Dovozcovia uchovávajú počas obdobia 10 rokov pre schvaľovacie orgány a orgány dohľadu nad trhom kópiu osvedčenia o zhode a zabezpečia, aby bola týmto orgánom na ich žiadosť sprístupnená informačná zložka uvedená v článku 27 ods. 10. 140. Na základe odôvodnenej žiadosti vnútroštátneho orgánu mu dovozcovia poskytnú všetky informácie a dokumentáciu potrebnú na preukázanie zhody vozidla, systému, komponentu alebo samostatnej technickej jednotky v jednom z úradných jazykov členského štátu daného orgánu. Dovozcovia musia na žiadosť tohto orgánu s ním spolupracovať pri každom prijatom opatrení, ktorého cieľom je odstrániť nebezpečenstvo, ktoré predstavuje ich vozidlo, systém, komponent alebo samostatná technická jednotka, ktoré predali, zaevidovali alebo zodpovedajú za jeho uvedenie do prevádzky. Článok 12 Všeobecné povinnosti distribútorov 141. Distribútori konajú s náležitou starostlivosťou vo vzťahu k uplatniteľným požiadavkám v prípade predaja, evidencie alebo uvedenia do prevádzky vozidla, systému, komponentu alebo samostatnej technickej jednotky. 142. Pred predajom, evidenciou alebo uvedením do prevádzky vozidla, systému, komponentu alebo samostatnej technickej jednotky musia distribútori overiť, či je vozidlo, systém, komponent alebo samostatná technická jednotka vybavená požadovaným povinným štítkom alebo značkou typového schválenia, či sú k nemu priložené požadované dokumenty a pokyny a informácie týkajúce sa bezpečnosti v úradných jazykoch členského štátu, v ktorom sa vozidlo, systém, komponent alebo samostatná technická jednotka má predávať, evidovať alebo uvádzať do prevádzky, a či výrobca a dovozca splnili požiadavky stanovené v článku 7 ods. 6, článku 7 ods. 7 a článku 10 ods. 4. 143. Distribútori zabezpečia, aby v čase, keď nesú za vozidlo, systém, komponent alebo samostatnú technickú jednotku zodpovednosť, podmienky ich uskladnenia alebo prepravy neohrozovali zhodu s požiadavkami ustanovenými v tomto nariadení. Článok 13 Povinnosti distribútorov týkajúce sa zhody vozidiel, systémov, komponentov alebo samostatných technických jednotiek 144. Ak sa distribútori domnievajú alebo majú dôvod domnievať sa, že vozidlo, systém, komponent alebo samostatná technická jednotka nie je v zhode s požiadavkami tohto nariadenia, nesmú vozidlo, systém, komponent alebo samostatnú technickú jednotku predávať alebo evidovať a zabrániť ich uvedeniu do prevádzky, pokým nebude v zhode. 145. Distribútori, ktorí sa domnievajú alebo majú dôvod domnievať sa, že vozidlo, systém, komponent alebo samostatná technická jednotka, ktoré predali, zaevidovali alebo sú zodpovední za jej uvedenie do prevádzky, nie je v zhode s týmto nariadením, musia zabezpečiť, že sa prijmú nevyhnutné nápravné opatrenia s cieľom dosiahnuť zhodu tohto vozidla, systému, komponentu alebo samostatnej technickej jednotky s danými predpismi alebo ho v prípade potreby stiahnuť z trhu alebo prevziať späť. 146. V prípade, že vozidlo, systém, komponent alebo samostatná technická jednotka predstavuje nebezpečenstvo, distribútori o tom bezodkladne informujú výrobcu, dovozcu, orgány dohľadu nad trhom a schvaľovacie orgány členských štátov, v ktorých bolo vozidlo, systém, komponent alebo samostatná technická jednotka predaná, zaevidovaná alebo distribútori boli zodpovední za jej uvedenie na trh, pričom uvedú podrobné údaje, najmä dôvody, na základe ktorých výrobok nie je v zhode a všetky prijaté nápravné opatrenia. 147. Distribútori musia na základe odôvodnenej žiadosti vnútroštátneho orgánu poskytnúť tomuto orgánu všetky informácie a dokumentáciu potrebnú na preukázanie zhody vozidla, systému, komponentu alebo samostatnej technickej jednotky; Distribútori musia na žiadosť tohto orgánu s ním spolupracovať pri každom prijatom opatrení, ktorého cieľom je odstrániť nebezpečenstvo, ktoré predstavujú ich vozidlá, systémy, komponenty alebo samostatné technické jednotky, ktoré boli predané, zaevidované alebo boli zodpovední za jeho uvedenie do prevádzky. Článok 14 Dodatočné povinnosti dovozcov a distribútorov Dovozca alebo distribútor sa považujú za výrobcu na účely tohto nariadenia a z toho im vyplývajú povinnosti výrobcu podľa článkov 7 až 9, v prípade, že dovozca alebo distribútor predáva, eviduje alebo je zodpovedný za uvedenie do prevádzky vozidla, systému, komponentu alebo samostatnej technickej jednotky pod svojím názvom alebo obchodnou značkou alebo upraví vozidlo, systém, komponent alebo samostatnú jednotku, ktorá už bola predaná, zaevidovaná alebo uvedená do prevádzky takým spôsobom, že to môže ovplyvniť súlad s platnými požiadavkami. Článok 15 Identifikácia hospodárskych subjektov Na žiadosť orgánov dohľadu nad trhom a schvaľovacích orgánov uvádzajú hospodárske subjekty za obdobie desiatich rokov: (1) každý hospodársky subjekt, ktorý im dodával vozidlo, systém, komponent alebo samostatnú technickú jednotku; (2) každý hospodársky subjekt, ktorému dodávali vozidlo, systém, komponent alebo samostatnú technickú jednotku. KAPITOLA IIIZÁKLADNÉ POŽIADAVKY Článok 16 Všeobecné základné požiadavky 148. Vozidlá kategórie L a systémy, komponenty a samostatné technické jednotky určené pre takéto vozidlá musia spĺňať požiadavky uvedené v prílohách II až VIII. 149. S cieľom zabezpečiť vysokú úroveň bezpečnosti a ochrany životného prostredia musí Komisia stanoviť podrobné technické požiadavky v prípade potreby vrátane skúšobných postupov a limitných hodnôt, len pre požiadavky odlišné od environmentálnych limitov a prahov uvedených v prílohách VI a VII k tomuto nariadeniu, a to prostredníctvom delegovaných aktov podľa článkov 76, 77 a 78. Článok 17 Zákaz rušiacich zariadení Používanie rušiacich zariadení, ktoré znižujú účinnosť bezpečnosti, elektromagnetickej kompatibility, palubného diagnostického systému, systémov na zníženie hluku alebo emisií znečisťujúcich látok, je zakázané. Konštrukčný prvok sa nepovažuje za rušiace zariadenie, ak spĺňa akúkoľvek z týchto podmienok: (1) potreba takéhoto zariadenia je opodstatnená z dôvodu ochrany motora proti poškodeniu alebo havárii a zabezpečenia bezpečnej prevádzky vozidla; (2) zariadenie funguje len pri spustení motora, (3) prevádzkové podmienky sú v značnej miere zahrnuté do skúšobných postupov na overenie či je vozidlo v súlade s týmto nariadením a jeho delegovanými a vykonávacími aktmi. Článok 18 Opatrenia týkajúce sa zmien hnacej sústavy vozidiel 150. „Hnacia sústava“ sú komponenty a systémy vozidla, ktoré prenášajú krútiaci moment motora na povrch vozovky, vrátane motora (-ov), systémov riadenia motora alebo akéhokoľvek iného riadiaceho modulu, zariadení na reguláciu znečisťujúcich látok a výfukových plynov, prevodovky a jej ovládania, buď hnacími hriadeľmi, remeňovým pohonom alebo reťazovým pohonom, diferenciálmi, koncovým prevodom a pneumatikou hnaného kolesa (polomer). 151. Vozidlá kategórie L musia byť vybavené určenými opatreniami na zabránenie neoprávnenej manipulácii s hnacou sústavou vozidla, ktoré majú byť stanovené v delegovanom akte prostredníctvom technických požiadaviek a špecifikácií s cieľom: a) zabrániť zmenám, ktoré môžu ovplyvniť bezpečnosť, najmä zvýšením výkonu vozidla prostredníctvom neoprávnenej manipulácie s hnacou sústavou s cieľom zvýšiť maximálny krútiaci moment a/alebo výkon a/alebo maximálnu konštrukčnú rýchlosť vozidla, ako uvádza výrobca v typovom schválení vozidla a/alebo b) zabrániť škodám na životnom prostredí. 152. Komisia musí stanoviť špecifické požiadavky týkajúce sa daných opatrení uvedených v odseku 2 prostredníctvom delegovaného aktu prijatého v súlade s článkami 76, 77 a 78. 153. Po zmene hnacej sústavy musí vozidlo spĺňať technické požiadavky prvej kategórie a subkategórie alebo v prípade potreby novej kategórie a subkategórie, ktoré boli platné v čase predaja, evidencie alebo uvedenia pôvodného vozidla do prevádzky, vrátane posledných zmien a doplnení daných požiadaviek. Článok 19 Všeobecné požiadavky na palubné diagnostické systémy 154. Štyri roky po dátume uvedenom v druhom pododseku článku 82, všetky nové vozidlá v subkategóriách L1Be, L3e, L5e, L6Ae a L7Ae musia byť vybavené palubným diagnostickým (OBD) systémom prvej etapy, ktorý monitoruje a podáva správy o neporušenosti elektrických obvodov, skratovaných a otvorených elektrických obvodoch a optimálnom usporiadaní elektrického obvodu motora a systémov riadenia vozidla (OBD I). 155. Šesť rokov po dátume uvedenom v druhom pododseku článku 82, všetky nové vozidlá v kategóriách L6Be a L7Be musia byť vybavené OBD I. 156. Osem rokov po dátume uvedenom v druhom pododseku článku 82, všetky nové vozidlá musia byť vybavené OBD I. 157. Na základe potvrdenia v rozhodnutí prijatom Komisiou v súlade s článkom 21 ods. 4, osem rokov po dátume uvedenom v druhom pododseku článku 82, všetky nové vozidlá v (sub)kategóriách L1Be, L3e, L5e, L6Ae a L7Ae musia byť okrem OBD I toho vybavené palubným diagnostickým systémom (OBD II) druhej etapy, ktorý monitoruje nielen celkové poruchy, ale aj poškodenie systémov, komponentov alebo samostatných technických jednotiek počas životnosti vozidla (OBD II) pod podmienkou, že jeho nákladová efektívnosť je dokázaná v štúdii o vplyve na životné prostredie uvedenej v článku 21 ods. 4 a 5. 158. Podrobné emisné prahy OBD sú stanovené v prílohe VI (B). 159. Na Komisiu sú prenesené právomoci prijať, podľa článku 76, 77 a 78 delegovaný akt o konštrukcii vozidla, v ktorom sa stanovujú podrobné technické požiadavky týkajúce sa palubnej diagnostiky vrátane funkčných požiadaviek na OBD a skúšobných postupov v prípade tém uvedených v odsekoch 1 až 5 s cieľom zabezpečiť vysokú úroveň funkčnej bezpečnosti, ochrany životného prostredia a rovnakej normalizovanej úrovne prístupu k informáciám o opravách a údržbe pre všetky opravovne vozidiel. Článok 20 Požiadavky na funkčnú bezpečnosť vozidiel 160. Výrobcovia musia zabezpečiť, že vozidlá sú projektované, skonštruované a zmontované tak, aby minimalizovali riziko zranenia pasažierov vo vozidle a ostatných účastníkov cestnej premávky. Funkčná bezpečnosť vozidla sa zabezpečuje na celú životnosť vozidla, ak sa vozidlo používa za normálnych alebo určených okolností. 161. Výrobcovia musia zabezpečiť, že vozidlá, systémy, komponenty a samostatné technické jednotky spĺňajú príslušné požiadavky stanovené v prílohe II a VIII a sú v súlade so skúšobnými postupmi a výkonnostnými požiadavkami stanovenými v delegovanom akte. 162. Požiadavky uvedené v odsekoch 1 a 2 sa uplatňujú na vozidlá, systémy, komponenty a samostatné technické jednotky do tej miery, pokiaľ sa uplatňujú na príslušnú kategóriu vozidiel prostredníctvom tohto nariadenia. 163. S cieľom zabezpečiť , aby bola dosiahnutá vysoká úroveň bezpečnosti, Komisia musí stanoviť špecifické požiadavky týkajúce sa funkčnej bezpečnosti vozidiel vrátane skúšobných postupov a limitných hodnôt prostredníctvom delegovaného aktu v súlade s článkami 76, 77 a 78. Článok 21 Požiadavky týkajúce sa environmentálnych vlastností 164. Výrobcovia musia zabezpečiť, že vozidlá sú projektované, skonštruované a zmontované tak, aby sa minimalizoval vplyv na životné prostredie. Výrobcovia musia zabezpečiť, že typovo schválené vozidlá spĺňajú environmentálne požiadavky počas životnosti vozidla, ako je stanovené v prílohách V, VI a VII. 165. Výrobcovia musia zabezpečiť, že vozidlá, systémy, komponenty a samostatné technické jednotky sú v súlade so skúšobnými postupmi a skúšobnými požiadavkami, ktoré sa majú stanoviť v delegovanom akte uvedenom v odseku 12. 166. Výrobcovia musia zabezpečiť, že požiadavky typového schvaľovania na overenie požiadaviek na životnosť sú splnené. Podľa výberu výrobcu jeden z týchto skúšobných postupov na životnosť sa môže použiť na poskytnutie dôkazu o orgánu typového schvaľovania, že environmentálne vlastnosti typovo schváleného vozidla sú stále: a) fyzická skúška životnosti vozidla spočívajúca v dosiahnutí vzdialenosti stanovenej v časti A prílohy VII, pri ktorej sa orgánu typového schválenia preukazuje, že environmentálne požiadavky stanovené v tomto nariadení a jeho delegovaných a vykonávacích aktoch sú splnené počas kumulácie najazdených kilometrov daného vozidla v pravidelných intervaloch a na konci kumulácie najazdených kilometrov; b) vynásobením faktorov zhoršenia stanovených v časti B prílohy VII a výsledkov environmentálnych skúšok vozidla, ktoré najazdilo viac ako 100 km potom, ako bolo prvýkrát naštartované po opustení výrobnej linky; výsledky výpočtov musia byť nižšie ako environmentálne limity z časti A prílohy VI pričom: - výrobca musí v rámci tohto postupu orgánu typového schvaľovania preukázať environmentálne vlastnosti vozidla, ktoré najazdilo viac ako 100 km potom, ako bolo prvýkrát naštartované po opustení výrobnej linky, vybaveného systémami a komponentmi, ktoré sa rýchlo opotrebujú. - pri použití tohto postupu musí výrobca poskytnúť orgánu typového schvaľovania dôkaz a preukázať platnosť zhody medzi dvomi postupmi na skúšanie životnosti stanovenými v písm. a) a b). - Najneskôr do 1. januára 2016 Komisia vypracuje komplexnú štúdiu o vplyvoch na životné prostredie. V tejto štúdii sa vyhodnotí kvalita vzduchu a podiel znečisťujúcich látok vyprodukovaných vozidlami kategórie L, pričom sa týka požiadaviek na skúšky typu I, IV, V, VII a VIII uvedených v prílohe V. Porovná a vyhodnotí posledné vedecké údaje a poznatky, modelovanie a nákladovú efektívnosť s cieľom stanoviť definitívne opatrenia politiky prostredníctvom potvrdenia dátumov uplatňovania pre úroveň Euro 5 (dátumy pre úroveň Euro 6 pre motocykle kategórie L3e) stanovených v prílohe IV a environmentálne požiadavky stanovené v prílohách V, VI(A3), VI(B2), VI(C2) a prílohe VII týkajúce sa životnosti podľa najazdených kilometrov a faktorov zhoršenia pre úroveň Euro 5(Euro 6 pre motocykle kategórie L3e). - Na základe poznatkov štúdie o účinkoch na životné prostredie Komisia potvrdí: a) dátumy uplatňovania úrovne Euro 5 (Euro 6 pre motocykle kategórie L3e) uvedené v prílohe IV; b) emisné limity Euro 5 (Euro 6 pre motocykle kategórie L3e) uvedené v prílohe VI (A3) a prahy OBD v prílohe VI (B2); c) že všetky nové vozidlá v (sub)kategóriách L3e, L5e, L6Ae a L7Ae sú okrem OBD prvej etapy vybavené OBD druhej etapy na úrovni Euro 5 (Euro 6 pre motocykle kategórie L3e); d) že požiadavky na skúšanie zhody v prevádzke musia byť uvedené na úrovni Euro 5 (Euro 6 pre motocykle kategórie L3e), pre ktoré vozidlá (sub)kategórií L sa toto skúšanie zhody v prevádzke musí zaviesť a odkedy to bude povinné pre všetky kategórie vozidiel kategórie L. „Zhoda v prevádzke“ je skúšanie reprezentatívnych vozidiel z vozového parku s cieľom overiť či technické opatrenia prijaté výrobcom naďalej zabezpečujú, že sú výfukové emisie a emisie z odparovania účinne obmedzené a opatrenia funkčnej bezpečnosti a súvisiace bezpečnostné úrovne sú naozaj splnené, podľa tohto nariadenia, v rámci normálnej životnosti vozidla za normálnych podmienok použitia; e) ktoré zo (sub-)kategórií L1Ae, L1Be, L2e, L5Be, L6Be a L7Be pre úroveň Euro 5 by mali byť predmetom len skúšania SHED alebo alternatívne ktoré by sa mali podrobiť len skúške priepustnosti palivovej nádrže a potrubia, so skúšobnými limitmi uvedenými v prílohe VI(C2); f) životnosť podľa najazdených kilometrov pre úroveň Euro 5 (Euro 6 pre motocykle kategórie L3e) uvedené v prílohe VII(A) a faktory zhoršenia pre úroveň Euro 5 (Euro 6 pre motocykle kategórie L3e) uvedené v prílohe VII(B); g) realizovateľnosť, súvisiace dátumy uplatňovania a pre ktoré (sub)kategórie musia byť okrem úrovne Euro 5 (Euro 6 pre motocykle kategórie L3e) zavedené požiadavky na mimocyklové emisie. 167. Čisto elektricky poháňané vozidlá a/alebo vozidlá poháňané len stlačeným vzduchom sú vyňaté z environmentálnych požiadaviek uvedených v prílohe V, v type skúšok I až VIII. Tieto vozidlá musia spĺňať funkčné požiadavky na OBD, ako sú stanovené v delegovanom akte s cieľom účinne opraviť tieto vozidlá v prípade poruchy. 168. Vozidlá poháňané plynom musia spĺňať emisné limity typového schválenia a emisné prahy OBD pre zážihové motory (PI). Tiež musia spĺňať pridružené skúšobné postupy a požiadavky, ako je definované v delegovanom akte uvedenom v odseku 12. Jednopalivové, dvojpalivové alebo viacpalivové vozidlá poháňané plynom a/alebo hybridné elektrické vozidlá sú vyňaté zo skúšobných požiadaviek SHED pre emisie z odparovania. Elektrické hybridné vozidlá a/alebo vozidlá na plyn, ktoré sú čiastočne poháňané zážihovým motorom používajúcim benzín, zmesi benzínu alebo etanol musia spĺňať len požiadavky na priepustnosť palivovej nádrže a palivového potrubia, stanovené v delegovanom akte uvedenom v odseku 12. 169. Vozidlá poháňané vznetovým motorom, ktorý používa len naftu s nízkou prchavosťou alebo palivá, ktoré sú rovnocenné s naftou, sú vyňaté z limitov a požiadaviek skúšky emisií z odparovania. 170. Vozidlá kategórie L4e musia spĺňať environmentálne požiadavky stanovené v prílohe V pre vozidlá kategórie L3e, podľa výberu výrobcu skúšobných typov I, IV, VII a VIII prílohy V, pričom sa skúša len základné motorové vozidlo bez namontovaného postranného vozíka alebo úplná zostava. 171. „náhradné zariadenie na reguláciu znečisťovania“ je zariadenie alebo sústava takýchto zariadení, ktoré sú určené na nahradenie pôvodného zariadenia na reguláciu znečisťovania, a ktoré sa môžu schváliť ako samostatná technická jednotka, ako je vymedzené v delegovaných alebo vykonávacích aktoch k tomuto nariadeniu. Výrobcovia musia zabezpečiť, že všetky náhradné zariadenia na reguláciu znečisťovania predávané alebo uvádzané do prevádzky v Európskej únie sú typovo schválené v súlade s týmto nariadením. 172. Požiadavky uvedené v odsekoch 1 až 10 sa vzťahujú na vozidlá, systémy, komponenty a samostatné technické jednotky podľa prílohy II. 173. S cieľom zabezpečiť vysokú úroveň ochrany životného prostredia, Komisia musí stanoviť podrobné technické špecifikácie týkajúce sa environmentálnych požiadaviek vrátane skúšobných postupov pre subjekty uvedené v odsekoch 2, 3, 4 a 5 prostredníctvom delegovaného aktu v súlade s článkami 76, 77 a 78. Článok 22 Dodatočné environmentálne požiadavky týkajúce sa emisií skleníkových plynov a spotreby paliva 174. Emisie CO 2 (oxid uhličitý) sa musia určiť pomocou vhodného laboratórneho skúšobného cyklu emisií, ktorý vykoná výrobca a oznámi schvaľovaciemu orgánu. Spotreba paliva sa tiež vypočíta na základe laboratórnych výsledkov emisií v rámci typového schvaľovania alebo zmeria a oznámi schvaľovaciemu orgánu. 175. Výsledky merania CO2 a vypočítaná alebo nameraná spotreba paliva musí byť zahrnutá do informačnej zložky a obidve musia byť tiež uvedené v osvedčení o zhode. Okrem uvedenia osvedčenia o zhode musia výrobcovia zabezpečiť, že údaje o emisiách CO2 a spotrebe paliva sú poskytnuté kupujúcemu vozidla v čase kúpy nového vozidla, vo formáte, ktorý považujú za vhodný. 176. Komisia musí stanoviť meranie emisií CO2 a výpočet spotreby paliva alebo metódy merania prostredníctvom delegovaného aktu v súlade s článkami 76, 77 a 78. KAPITOLA IVPOSTUPY TYPOVÉHO SCHVÁLENIA ES Článok 23 Postupy typového schválenia EÚ 177. Pri žiadosti o typové schválenie vozidla si môže výrobca vybrať jeden z týchto postupov: a) postupné typové schválenie; b) jednostupňové typové schválenie; c) viacstupňové typové schválenie. V prípade typového schválenia systémov, komponentov alebo samostatných technických jednotiek sa uplatňuje postup jednostupňového typového schválenia. 178. Postupné typové schválenie pozostáva z postupného zhromažďovania celého súboru osvedčení o typovom schválení EÚ systémov, komponentov a samostatných technických jednotiek tvoriacich časť vozidla, ktoré v konečnom stupni vedú k schváleniu celého vozidla. 179. Jednostupňové typové schválenie pozostáva zo schválenia celého vozidla pomocou jedinej operácie. 180. V rámci postupu viacstupňového typového schválenia jeden alebo viac schvaľovacích orgánov osvedčuje, že nedokončený alebo dokončovaný typ vozidla spĺňa, v závislosti od stupňa dokončenia, príslušné správne ustanovenia a technické požiadavky tohto nariadenia. Viacstupňové typové schválenie sa udeľuje nedokončenému alebo dokončovanému typu vozidla, ktoré zodpovedá údajom informačnej zložky a ktoré spĺňa technické požiadavky stanovené v príslušných aktoch uvedených v prílohe II, pričom sa zohľadní stupeň dokončenia vozidla. Typové schvaľovanie konečného stupňa dokončenia sa udeľuje iba potom, ako schvaľovací orgán overil, že typové schválenie resp. schválenia vydané nedokončenému vozidlu osvedčujú, že typ vozidla schválený v konečnom stupni spĺňa všetky technické požiadavky uplatniteľné na kategóriu vozidla, pre ktorú sa udeľuje typové schválenie dokončovaného vozidla a v čase, keď bolo vydané toto typové schválenie resp. schválenia. Viacstupňové schválenie uvedené v odseku 1 písm. c) sa uplatňuje len úžitkové vozidlá subkategórií L5Be – U, L6Be – U a L7Be – U. 181. Výber schvaľovacieho postupu nesmie ovplyvniť uplatniteľné požiadavky, ktoré musí schválený typ vozidla spĺňať v čase vydania typového schválenia celého vozidla. 182. Vykonávacie právomoci sú delegované na Komisiu s cieľom stanoviť vzory pre zaznamenávanie údajov vzhľadom na postupy typového schvaľovania uvedené v článku 73. Článok 24 Žiadosť o typové schválenie 183. Výrobca predkladá žiadosť o typové schválenie schvaľovaciemu orgánu. 184. Môže sa podať len jedna žiadosť týkajúca sa príslušného typu vozidla, systému, komponentu alebo samostatnej technickej jednotky a môže sa podať len v jednom členskom štáte. 185. Pre každý typ, ktorý má byť schválený, sa podáva samostatná žiadosť. Článok 25 Informačná zložka 186. Žiadateľ poskytuje schvaľovaciemu orgánu informačnú zložku. 187. Informačná zložka obsahuje toto: 1) informačný dokument podľa vzoru stanoveného Komisiou podľa článku 73; 2) všetky údaje, výkresy, fotografie a ostatné informácie požadované vo vykonávacom akte prijatom podľa článku 73; 3) v prípade vozidiel, uvedenie postupu zvoleného v súlade s článkom 23 ods. 1. 188. Informačná zložka môže byť poskytnutá v papierovej alebo elektronickej podobe. Článok 26 Osobitné požiadavky na informácie, ktoré sa majú poskytnúť v žiadosti o typové schválenie v rámci odlišných postupov 189. K žiadosti o postupné typové schválenie musí byť priložená informačná zložka podľa článku 25 a kompletný súbor osvedčení o typovom schválení požadovaných podľa každého uplatniteľného aktu uvedeného v prílohe II. 190. K žiadosti o jednostupňové typové schválenie musí byť priložená informačná zložka podľa článku 25, ktorá obsahuje príslušné informácie týkajúce sa aktov uvedených v prílohe II. 191. Bez toho, aby boli dotknuté odseky 1 a 2 sa na účely viacstupňového schválenia typu poskytujú tieto informácie: a) v prvom stupni tie časti informačnej zložky a osvedčení o typovom schválení EÚ požadované pre dokončené vozidlo, ktoré sú vzťahujú na stupeň dokončenia základného vozidla; b) v druhom a v ďalších stupňoch tie časti informačnej zložky a osvedčení o typovom schválení EÚ, ktoré sú vzťahujú na aktuálny stupeň výroby a kópia osvedčenia o typovom schválení EÚ vozidla vydaného v predchádzajúcom stupni výroby a kompletné podrobnosti o každých zmenách a doplnkoch vykonaných na vozidle. 192. Schvaľovací orgán môže na odôvodnenú žiadosť požiadať výrobcu, aby poskytol akékoľvek ďalšie informácie potrebné na to, aby bolo možné rozhodnúť o tom, ktoré skúšky sa požadujú alebo aby sa uľahčilo ich vykonanie. KAPITOLA VVYKONANIE POSTUPOV TYPOVÉHO SCHVÁLENIA EÚ Článok 27 Všeobecné ustanovenia 193. Schvaľovacie orgány udeľujú typové schválenie EÚ len po overení postupov zhody výroby uvedených v článku 31 a súlade typu vozidla, systému, komponentu alebo samostatnej technickej jednotky s platnými požiadavkami. 194. Typové schválenie EÚ sa udeľuje v súlade s článkami 29, 30, 31 a 32. 195. Ak schvaľovací orgán zistí, že typ vozidla, systému, komponentu alebo samostatnej technickej jednotky, ktorý napriek tomu, že spĺňa požadované ustanovenia vážne ohrozuje bezpečnosť alebo môže vážne poškodzovať životné prostredie alebo verejné zdravie, môže udelenie typového schválenia EÚ zamietnuť. V tomto prípade bezodkladne pošle schvaľovacím orgánom ostatných členských štátov a Komisii podrobné informácie, v ktorých vysvetlí dôvody svojho rozhodnutia a uvedie dôkazy svojich zistení. 196. Osvedčenia o typovom schválení EÚ sa číslujú podľa harmonizovaného systému stanoveného vo vykonávacom akte prijatom podľa článku 73. 197. Do jedného mesiaca schvaľovací orgán zašle schvaľovacím orgánom ostatných členských štátov kópiu osvedčenia o typovom schválení EÚ vozidla spolu s prílohami pre každý typ vozidla, ktorý schválil. Kópia môže byť vo forme elektronického súboru. 198. Schvaľovací orgán bezodkladne informuje schvaľovacie orgány ostatných členských štátov o svojom zamietnutí vydať schválenie vozidla alebo o jeho odňatí a odôvodní svoje rozhodnutie. 199. Schvaľovací orgán zašle raz za tri mesiace schvaľovacím orgánom ostatných členských štátov zoznam systémov, komponentov alebo samostatných technických jednotiek, ktorým v predchádzajúcom období udelil, zmenil a doplnil, zamietol alebo odňal typové schválenie EÚ. 200. Schvaľovací štát, ktorý udelil typové schválenie EÚ, zašle na žiadosť schvaľovacieho orgánu iného členského štátu kópiu tohto osvedčenia o typovom schválení EÚ s prílohami do jedného mesiaca od doručenia tejto žiadosti. Kópia môže byť vo forme elektronického súboru. 201. Na žiadosť Komisie aj jej schvaľovací orgán poskytne informácie uvedené v odsekoch 5 až 8. 202. Schvaľovací orgán musí pripraviť informačný zväzok, ktorý pozostáva s informačnej zložky a skúšobných protokol a všetkých ostatných dokumentov, ktoré k informačnej zložke doplnila technická služba alebo schvaľovací orgán počas výkonu svojich funkcií. Informačný zväzok obsahuje obsah informačného zväzku, ktorý je vhodne očíslovaný alebo inak označený tak, aby jasne označoval všetky strany a formát každého dokumentu je taký, aby v ňom bol uvedený záznam postupných krokov v riadení typového schválenia EÚ, najmä dátumy revízií a aktualizácie. Článok 28 Špecifické ustanovenia týkajúce sa vydávania typového schválenia EÚ celého vozidla 203. Osvedčenie o typovom schválení obsahuje vo forme príloh: a) informačný zväzok uvedený v článku 27 ods. 10; b) skúšobné výsledky; c) meno(-á) a vzor(-y) podpisu(-o) osoby (osôb), oprávnenej(-ach) podpisovať osvedčenia zhody a vyhlásenie o jej(ich) funkcii v spoločnosti. 204. Osvedčenie o typovom schválení sa vydáva na základe vzoru stanoveného vo vykonávacom akte prijatom v súlade s článkom 73. 205. Schvaľovací orgán, pokiaľ ide o každý typ vozidla: a) vyplní podľa vzoru osvedčenia o typovom schválení všetky príslušné časti osvedčenia o typovom schválení EÚ vrátane výsledkov skúšok, ktoré sú k nim pripojené; b) zostaví obsah informačného zväzku; c) bezodkladne vydá žiadateľovi vyplnené osvedčenie spolu s prílohami. 206. V prípade typového schválenia EÚ, na platnosť ktorého boli v súlade s článkom 39 uložené obmedzenia alebo vo vzťahu ku ktorému boli zrušené určité ustanovenia tohto nariadenia alebo delegovaných a regulačných aktov prijatých podľa tohto nariadenia, sa tieto obmedzenia alebo zrušenia uvedú v typovom schválení EÚ. V prípadoch, keď si výrobca zvolí postup jednostupňového typového schválenia schvaľovací orgán musí stanoviť zoznam uplatniteľných požiadaviek alebo aktov a pripojiť tento zoznam k osvedčeniu o typovom schválení EÚ. Článok 29 Osobitné ustanovenia o systémoch, komponentoch alebo samostatných technických jednotkách 207. Typové schválenie EÚ sa udeľuje vzhľadom na systém, ktorý sa zhoduje s údajmi uvedenými v informačnom zväzku a ktorý spĺňa technické požiadavky stanovené v príslušnom akte uvedenom v prílohe II. 208. Typové schválenie EÚ komponentu alebo samostatnej technickej jednotky sa udeľuje komponentu alebo samostatnej technickej jednotke, ktoré zodpovedajú údajom informačnej zložky a ktoré spĺňajú technické požiadavky stanovené v príslušných samostatných aktoch uvedených v prílohe II. 209. Ak sa na komponenty alebo samostatné technické jednotky, ktoré sú alebo nie sú určené na opravu, servis alebo údržbu, tiež vzťahuje systém typového schválenia vo vzťahu k vozidlu, nevyžaduje sa ďalšie schválenie komponentu alebo samostatnej technickej jednotky, pokiaľ to neustanovuje príslušný akt uvedený v prílohe II. 210. Ak komponent alebo samostatná technická jednotka spĺňa svoju funkciu alebo má špecifické vlastnosti iba v spojení s ostatnými časťami vozidla a z tohto dôvodu je možné jednu alebo viac požiadaviek overiť iba vtedy, ak komponent alebo samostatná technická jednotka fungujú v spojení s danými ostatnými časťami vozidla, musí sa rozsah pôsobnosti typového schválenia EÚ komponentu alebo samostatnej technickej jednotky primerane obmedziť. V týchto prípadoch sa v osvedčení o typovom schválení EÚ uvedú všetky obmedzenia použitia komponentu alebo samostatnej technickej jednotky a uvedú sa osobitné podmienky jeho montáže. Ak tento komponent alebo samostatnú technickú jednotku výrobca vozidla namontuje, v čase schválenia vozidla sa overí dodržanie všetkých platných obmedzení na použitie alebo podmienok montáže. Článok 30 Skúšky požadované na typové schválenie EÚ 211. Zhoda s technickými predpismi ustanovenými v tomto nariadení a v aktoch uvedených v prílohe II sa preukazuje pomocou príslušných skúšok, ktoré vykonávajú určené technické služby. Skúšobné postupy uvedené v prvom pododseku a špecifické vybavenie a nástroje predpísané na vykonávanie týchto skúšok musia byť tie, ktoré sú uvedené v príslušných aktoch uvedených v prílohe II. 212. Výrobca dá schvaľovaciemu orgánu k dispozícii toľko vozidiel, komponentov alebo samostatných technických jednotiek, koľko sa požaduje podľa príslušných aktov uvedených v prílohe II na vykonanie požadovaných skúšok. 213. Požadované skúšky sa vykonajú na vozidlách, komponentoch a samostatných technických jednotkách, ktoré predstavujú typy, ktoré sa majú schváliť. Výrobca však môže po dohode so schvaľovacím orgánom vybrať vozidlo, systém, komponent alebo samostatnú technickú jednotku aj keď nepredstavuje typ, ktorý sa má schváliť, v ktorej sú skombinované najnepriaznivejšie parametre, pokiaľ ide o požadovanú úroveň charakteristík. Na uľahčenie rozhodovania počas výberového procesu sa môžu použiť virtuálne skúšobné metódy. 214. Virtuálne skúšobné metódy sa môžu použiť ako alternatíva ku skúšobným postupom uvedeným v odseku 1 na požiadanie výrobcu so súhlasom schvaľovacieho orgánu a vzhľadom na dané požiadavky uvedené v delegovaných aktoch prijatých podľa tohto nariadenia. 215. Virtuálne skúšobné metódy musia spĺňať požiadavky stanovené v delegovaných aktoch prijatých podľa tohto nariadenia. 216. S cieľom zabezpečiť, aby výsledky získané pomocou virtuálneho skúšania majú rovnaký význam ako výsledky získané pomocou fyzického skúšania, Komisia musí stanoviť požiadavky, ktoré môžu byť predmetom virtuálneho skúšania a podmienky, za ktorých sa virtuálne skúšanie musí vykonávať, prostredníctvom delegovaného aktu v súlade s článkami 76, 77 a 78. Článok 31 Opatrenia na zabezpečenie zhody výroby 217. Schvaľovací orgán, ktorý udeľuje typové schválenie EÚ, prijme, v prípade potreby v spolupráci so schvaľovacími orgánmi ostatných členských štátov, nevyhnutné opatrenia na overenie skutočnosti, že sa urobili primerané opatrenia na zabezpečenie zhody vyrábaných vozidiel, systémov, komponentov alebo prípadne samostatných technických jednotiek so schváleným typom. 218. Schvaľovací orgán, ktorý udelil typové schválenie EÚ, prijme v prípade potreby vo vzťahu k tomuto schváleniu v spolupráci so schvaľovacími orgánmi iných členských štátov nevyhnutné opatrenia na overenie skutočnosti, že opatrenia uvedené v odseku 1 sú naďalej primerané a prípadne že vyrábané vozidlá, systémy, komponenty alebo samostatné technické jednotky sa naďalej zhodujú so schváleným typom. 219. S cieľom overiť, že sa vozidlo, systém, komponent alebo samostatná technická jednotka zhoduje so schváleným typom, schvaľovací orgán, ktorý udelil typové schválenie EÚ, môže na tento účel vykonať všetky kontroly alebo skúšky požadované regulačnými požiadavkami, ktoré sú predmetom typového schválenia EÚ na vzorkách odobratých v priestoroch výrobcu vrátane výrobných závodov. Podrobnosti o overovacích postupoch budú stanovené vo vykonávacom akte prijatom podľa tohto nariadenia podľa článku 73. 220. Ak schvaľovací orgán, ktorý udelil typové schválenie EÚ, zistí, že opatrenia uvedené v odseku 1 sa neuplatňujú, značne sa odchyľujú od dohodnutých opatrení a plánov kontroly alebo že sa prestali uplatňovať alebo sa už viac nepovažujú za primerané, hoci sa výroba neskončila, uplatní nevyhnutné opatrenia vrátane odňatia typového schválenia, aby zabezpečil správne dodržiavanie zhody výrobného postupu. 221. V súlade s článkom 73 tohto nariadenia sú na Komisiu prenesené právomoci prijať vykonávací akt, v ktorom sa stanovujú podrobné opatrenia, pokiaľ ide o zhodu výroby. KAPITOLA VIZMENY A DOPLNENIA TYPOVÝCH SCHVÁLENÍ EÚ Článok 32 Všeobecné ustanovenia 222. Výrobca bezodkladne informuje schvaľovací orgán, ktorý udelil typové schválenie EÚ, o každej zmene údajov uvedených v informačnej dokumentácii. Tento schvaľovací orgán rozhoduje o tom, ktorý z postupov stanovených v článku 33 treba dodržať. V prípade potreby môže schvaľovací orgán po dohode s výrobcom rozhodnúť o tom, že sa má udeliť nové typové schválenie EÚ. 223. Žiadosť o zmenu a doplnenie typového schválenia EÚ sa predkladá výlučne schvaľovaciemu orgánu, ktorý udelil pôvodné typové schválenie EÚ. 224. Ak členský štát zistí, že na účel zmeny a doplnenia sú potrebné nové kontroly alebo nové skúšky, náležite o tom informuje výrobcu. Postupy uvedené v článku 33 sa uplatňujú len ak schvaľovací orgán na základe daných kontrol alebo skúšok dospel k záveru, že požiadavky na typové schválenie EÚ sa naďalej spĺňajú. Článok 33 Revízie a rozšírenia typového schválenia EÚ 225. Ak sa údaje uvedené v informačnej dokumentácii zmenili, bez toho, aby sa požadovalo opakovanie kontrol alebo skúšok, zmena a doplnenie sa označí ako „revízia“. V týchto prípadoch schvaľovací orgán podľa potreby vydá revidovanú stránku informačného zväzku, pričom označí každú revidovanú stránku, aby zreteľne uviedol charakter zmeny a dátum nového vydania. Táto požiadavka sa považuje za splnenú vydaním konsolidovanej, aktualizovanej verzie informačnej dokumentácie, ku ktorej sa priloží podrobný opis zmien. 226. Zmena a doplnenie sa označuje ako „rozšírenie“, keď sa údaje zaznamenané v informačnom zväzku zmenili a dôjde k niektorej z týchto situácií: a) vyžadujú sa ďalšie kontroly alebo skúšky; b) zmenili sa akékoľvek informácie v osvedčení o typovom schválení EÚ okrem jeho príloh; c) nadobudnú platnosť nové požiadavky podľa aktov uvedených v prílohe II, ktoré sa uplatňujú na schválený typ vozidla alebo schválený systém, komponent alebo samostatnú technickú jednotku. V takomto prípade rozšírenia vydá schvaľovací orgán revidované osvedčenie o typovom schválení EÚ označené číslom rozšírenia, ktoré sa zvýši podľa počtu za sebou nasledujúcich rozšírení, ktoré už boli udelené. V novom osvedčení o schválení sa jasne uvedie dôvod rozšírenia a dátum nového vydania. 227. Pri vydaní zmenených a doplnených strán alebo konsolidovanej, aktualizovanej verzie sa vždy zmení zoznam informačnej zložky, ktorý je priložený k osvedčeniu o typovom schválení tak, aby bol z neho zjavný posledný dátum rozšírenia alebo revízie alebo dátum poslednej konsolidácie aktualizovanej verzie. Článok 34 Vydávanie a oznamovanie zmien a doplnení 228. V prípade rozšírenia sa aktualizujú všetky príslušné oddiely osvedčenie o typovom schválení EÚ, jeho prílohy a súpis informačnej dokumentácie. Aktualizované osvedčenie s prílohami sa bezodkladne vydá žiadateľovi. 229. V prípade revízie vydá schvaľovací orgán žiadateľovi bezodkladne revidované dokumenty prípadne konsolidovanú aktualizovanú verziu vrátane revidovaného súpisu informačného zväzku. 230. Schvaľovací orgán oznámi v súlade s postupom stanoveným v článku 27 schvaľovacím orgánom ostatných členských štátov akúkoľvek zmenu a doplnenie, ktoré sa vykonalo v typových schváleniach EÚ. KAPITOLA VIIPLATNOSŤ TYPOVÉHO SCHVÁLENIA EÚ Článok 35 Skončenie platnosti 231. Typové schválenia EÚ sa vydávajú na časovo neobmedzené obdobie. 232. Platnosť typového schválenia EÚ vozidla skončí, ak nastane niektorý z týchto prípadov: a) nové požiadavky v akomkoľvek akte uplatniteľné na schválený typ vozidla sa stanú povinnými pre evidenciu, predaj alebo uvedenie nových vozidiel do prevádzky a typové schválenie nie je možné primerane aktualizovať; b) výroba schváleného vozidla sa s konečnou platnosťou dobrovoľne ukončí; c) platnosť typového schválenia skončí na základe osobitného obmedzenia podľa článku 38. 233. Ak skončí platnosť len jedného variantu v rámci typu alebo jednej verzie v rámci variantu, dané typové schválenie EÚ stratí svoju platnosť len v súvislosti s týmto konkrétnym variantom alebo verziou. 234. Ak sa výroba určitého typu vozidla definitívne ukončí, výrobca to oznámi schvaľovaciemu orgánu, ktorý danému vozidlu udelil typové schválenie EÚ. Po získaní oznámenia uvedeného v prvom pododseku, do jedného mesiaca informuje schvaľovací orgán, ktorý udelil typové schválenie EÚ danému vozidlu, schvaľovacie orgány ostatných členských štátov. 235. Bez toho, aby bol dotknutý odsek 4, v prípadoch, keď skončí platnosť typového schválenia EÚ vozidla, výrobca o tom informuje schvaľovací orgán, ktorý vydal typové schválenie EÚ. Schvaľovací orgán, ktorý udelil typové schválenie EÚ, bezodkladne oznámi všetky príslušné informácie schvaľovacím orgá